qundao/data-zh-poetry huggingface dataset:
晓上人自江右来谒敬美赠之诗云南海杨枝白社莲老僧无住总随缘不知逢着文章伯可有衣裳与大颠又行脚山僧不住山正逢居士掩玄关却嫌留偈多重障大海长空自往还盖谓余方杜门不易见倚韵立赠二绝
作者：王世贞
朝代：明

有社何须种白莲，浇花插柳但随缘。从他佛骨原无表，那许残花乞大颠。参尽丛林踏尽山，未容轻叩净名关。霜寒路滑知应否，收取三条坐具还。
晓上人自江右来谒敬美赠之诗云南海杨枝白社莲老僧无住总随缘不知逢着文章伯可有衣裳与大颠又行脚山僧不住山正逢居士掩玄关却嫌留偈多重障大海长空自往还盖谓余方杜门不易见倚韵立赠二绝·其一
作者：王世贞
朝代：明

有社何须种白莲，浇花插柳但随缘。从他佛骨原无表，那许残花乞大颠。
晓上人自江右来谒敬美赠之诗云南海杨枝白社莲老僧无住总随缘不知逢着文章伯可有衣裳与大颠又行脚山僧不住山正逢居士掩玄关却嫌留偈多重障大海长空自往还盖谓余方杜门不易见倚韵立赠二绝·其二
作者：王世贞
朝代：明

参尽丛林踏尽山，未容轻叩净名关。霜寒路滑知应否，收取三条坐具还。
晓从北门舟发入弇园即事
作者：王世贞
朝代：明

小艇傍江城，紞紞过五更。朝光澹月色，人语杂鸡声。不寐神偏爽，无营思转清。松关一启钥，禅坐与经行。
晓行即事
作者：王世贞
朝代：明

小舆凉能进，荒鸡远互求。无妨戴星去，仍作御风游。卵色天徐坼，眉纤月迥愁。泠泠桔槔水，随意到前畴。
晓行西山从间道发即景有作
作者：王世贞
朝代：明

中逵暂改辙，高眺对苍然。晓径松花合，秋林枫叶鲜。穿蹄出穴兔，薄眦护巢鸢。隐隐闻笳鼓，无何蓟北天。
晓行静海道中
作者：王世贞
朝代：明

北风鼓残腊，河底压春声。敲石五更饭，鸣鸡三里城。雪妍枯蘖态，月酽早霜情。马足何劳问，乾坤任此生。
晓起独步沿荷池
作者：王世贞
朝代：明

初日乘馀霁，洒然酿轻凉。近市喧未起，群动各相忘。问我何为者，出门钓沧浪。环以清浅流，枕以绿萝庄。新荷欲舒翠，轻飙散微芳。游鱼点点见，一鸟高低翔。溯沿路不极，含轸与俱长。
晚春
作者：王世贞
朝代：明

漠漠残花独闭门，斜阳偏惹泪珠痕。闺人莫怨秋宵永，春日何曾不断魂。
晦日园行初见红梅一树作
作者：王世贞
朝代：明

孟春行已尽，入眼但红梅。破雪寒相假，含风晓暗催。萧条初辨色，烂漫不禁才。且莫论迟暮，陶然酒一杯。
晨入曹中即所见有感
作者：王世贞
朝代：明

东风吹微绿，一夜千树满。黄鸟坐交枝，流声自睍睆。侧生墙阴柏，憔悴一何短。岂以真宰私，幽独受时缓。
晨发真定怀归有作用前体
作者：王世贞
朝代：明
体裁：古风

震方望欲晁，烂然明银海。天高湛霜气，大陆澄霞彩。方欣全赵胜，更惭魏多垒。衰谢混俗宜，飞扬雄心改。伊昔蒙国书，时维帝元载。牧冀缺远图，家吴起深悔。疲马良念归，长林放麋在。筹边让群乂，勤王济真宰。挂冠亦由余，何求复何待。
晨发真定怀归有作用前体
作者：王世贞
朝代：明

震方望欲鼌，烂然明银海。天高湛霜气，大陆澄霞彩。方欣全赵胜，更惭魏多垒。衰谢混俗宜，飞扬雄心改。伊昔蒙国书，时维帝元载。牧冀缺远图，家吴起深悔。疲马良念归，长林放麋在。筹边让群乂，勤王济真宰。挂冠亦由余，何求复何待。
晨起作
作者：王世贞
朝代：明

秋夜初未央，秋暑渐已辞。笼鸡养来懒，欲啼复何迟。是时盥漱毕，皈礼三界师。首开贝叶编，清梵珠累累。金刚般罗蜜，观音陀罗尼。大易老氏经，人天所并持。读罢出中除，海色正希夷。黄庭发清唱，余音逗回飔。稍稍见东林，徐徐吐半规。山蔬佐脱粟，啖之甘若饴。灞桥霜滑处，景阳月沈时。小亦锥刀竞，大则轩冕羁。而我独何幸，获与木石居。四体岂不勤，中心澹无为。一住五百日，所得宁可訾。肯学汉太常，不斋便如泥。
晨起新城道中
作者：王世贞
朝代：明

野宿无淹寐，蓐食焉待饱。主人戒鸡鸣，驱我就中道。行徒非古欢，惴惴来就保。隙月隐若窥，风林窣相恼。严霜白于雪，照我颜色槁。不恨颜色槁，但恨不自老。
晨过归德城西二十里溪莲盛开喜而有赋
作者：王世贞
朝代：明

宋州西陂剧可怜，陂中十万妆相鲜。红袖欲翻争自媚，素珠时迸不成圆。微风堕月方沾恨，初日含霞忽倍妍。却似长门零落后，乍承汤沐扈甘泉。
普晦去吏为道人为伯玉中丞募建肇林精舍值岁俭鲜应予辞晋臬未上聊出馀俸助之走笔短歌以赠
作者：王世贞
朝代：明

我欲效法施，本来无一法。我欲效财施，匹如病阿育，一颇梨果作檀越。汝今辞吏我辞官，芒鞋共踏春山寒。化城原在中天里，始信娑婆着脚难。
暑中戏简谢时臣索画庐山障
作者：王世贞
朝代：明

亭午湘帘暑未残，谩劳朱李荐冰盘。须君貌寄庐山障，卧对飞流万尺寒。
暑懒
作者：王世贞
朝代：明

一暑生百慵，一慵百事简。偃息衡门下，悠悠梦初转。亭午鸟倦啼，槐阴自舒卷。时有凉风来，泠然忽称善。勿谓羲皇人，此意知者鲜。凌晨何所道，匡坐但调息。客至了不关，眠者当分席。围棋白云墅，采莲明月泽。此赏非不领，烦暑将焉适。秋至暑会舒，吾懒终何如。
暑懒·其一
作者：王世贞
朝代：明

一暑生百慵，一慵百事简。偃息衡门下，悠悠梦初转。亭午鸟倦啼，槐阴自舒卷。时有凉风来，泠然忽称善。勿谓羲皇人，此意知者鲜。
暑懒·其二
作者：王世贞
朝代：明

凌晨何所道，匡坐但调息。客至了不关，眠者当分席。围棋白云墅，采莲明月泽。此赏非不领，烦暑将焉适。秋至暑会舒，吾懒终何如。
暑日见客
作者：王世贞
朝代：明

客自褦襶来，我当科头出。语客幸勿嫌，宋人偶游越。
暮发邵伯驿作
作者：王世贞
朝代：明

平楚黄匀绿尚饶，渐来秋思未萧条。烟低邵伯当年埭，月出扬州第几桥。桃叶渡时那用楫，桂花丛处不须招。欲知无限穷途感，才听吴歌半已消。
暮坐蓠薋园即景一首
作者：王世贞
朝代：明

高斋语来瞑，偶尔成幽憩。峥嵘石色古，窈窕川流细。新月在疏篁，娟娟自相媚。顾此群籁寂，恍焉睹真际。欲叩俄已忘，呼杯但成醉。
暮春同茂秦子与顺甫正叔游韦园分韵得村字
作者：王世贞
朝代：明

习习东风幽鸟翻，偶成春服试春原。高低绿槿斜分户，远近清流细绕村。地入渔樵身暂许，客逢湖海道偏尊。谁为一叩荆卿筑，醉里悲歌动蓟门。韦曲三月阴绿繁，席帽胡床山寺门。螭首云扶双菡萏，龙鳞日绣孤松根。苍鹰决翼暝烟破，白鸥掠鱼春水浑。建章传钥听转迫，犹指梨花寻别村。
暮春同茂秦子与顺甫正叔游韦园分韵得村字·其一
作者：王世贞
朝代：明

习习东风幽鸟翻，偶成春服试春原。高低绿槿斜分户，远近清流细绕村。地入渔樵身暂许，客逢湖海道偏尊。谁为一叩荆卿筑，醉里悲歌动蓟门。
暮春同茂秦子与顺甫正叔游韦园分韵得村字·其二
作者：王世贞
朝代：明

韦曲三月阴绿繁，席帽胡床山寺门。螭首云扶双菡萏，龙鳞日绣孤松根。苍鹰决翼暝烟破，白鸥掠鱼春水浑。建章传钥听转迫，犹指梨花寻别村。
暮秋
作者：王世贞
朝代：明

十日不启户，秋容老自催。雨虫寒上壁，风叶夜侵苔。药裹收仍展，砧声去复来。乾坤空阔意，不为庾生哀。
暮秋村居即事
作者：王世贞
朝代：明

今年胜事属田家，报赛祈新乐未涯。玉乳滴从香子糯，白云裁作木绵花。东家芙蓉夹清溪，万白千红亚水低。解使秋光不萧索，老夫那惜醉如泥。紫蟹黄鸡馋杀侬，醉来头脑任冬烘。农家别有农家语，不在诗书礼乐中。一醉隗俄转任真，东邻醒了又西邻。从他白眼从他指，自信人间无此人。邻庄爱弟乍移居，竹里清泉为洗厨。裹饷欲残喧鸟雀，斜阳拈出小枌榆。不论鸡肋有无官，但得年丰也自宽。白纸唤将随限了，皂囊何处教人弹。
暮秋村居即事·其一
作者：王世贞
朝代：明

今年胜事属田家，报赛祈新乐未涯。玉乳滴从香子糯，白云裁作木绵花。
暮秋村居即事·其六
作者：王世贞
朝代：明

不论鸡肋有无官，但得年丰也自宽。白纸唤将随限了，皂囊何处教人弹。
暮秋村居即事其三
作者：王世贞
朝代：明
体裁：七言绝句

紫蟹黄鸡馋杀侬，醉来头脑任冬烘。农家别有农家语，不在诗书礼乐中。
暮秋村居即事其二
作者：王世贞
朝代：明
体裁：七言绝句

东家芙蓉夹清溪，万白千红亚水低。解使秋光不萧索，老夫那惜醉如泥。
暮秋村居即事其五
作者：王世贞
朝代：明
体裁：七言绝句

邻庄爱弟乍移居，竹里清泉为洗厨。裹饷欲残喧鸟雀，斜阳拈出小枌榆。
暮秋村居即事其四
作者：王世贞
朝代：明
体裁：七言绝句

一醉隗俄转任真，东邻醒了又西邻。从他白眼从他指，自信人间无此人。
曩余为胡元瑞序绿萝轩稿仅寓燕还越数编耳序既成而元瑞以新刻全集凡十种至则众体毕备彬彬日新富有矣五言古上下建安十九首乐府等篇遂直闯西京堂奥余手之弗能释也辄重叙其意并寄答五言律二章
作者：王世贞
朝代：明

穆穆清风至，泠泠白雪传。登坛牛耳定，绝代凤毛鶱。崛起三曹后，横行七子前。预知千载下，重数建安年。屈指中原业，居然大国风。名方千古借，才岂万人同。历块孙阳骏，摩霄北地雄。让君称鼎立，吾已问空同。
曩余为胡元瑞序绿萝轩稿仅寓燕还越数编耳序既成而元瑞以新刻全集凡十种至则众体毕备彬彬日新富有矣五言古上下建安十九首乐府等篇遂直闯西京堂奥余手之弗能释也辄重叙其意并寄答五言律二章·其二
作者：王世贞
朝代：明

屈指中原业，居然大国风。名方千古借，才岂万人同。历块孙阳骏，摩霄北地雄。让君称鼎立，吾已问空同。
更漏子
作者：王世贞
朝代：明

楚天低，云叶瑩。飞过画楼还凝。兰口蹙，雪牙攒。一声春月寒。灯才瑩。香初烬。又被子规催紧。最是你，柰何人。临岐波眼频。
更漏子
作者：王世贞
朝代：明
体裁：词

楚天低，云叶莹。飞过画楼还凝。兰口蹙，雪牙攒。一声春月寒。灯才莹。香初烬。又被子规催紧。最是你，柰何人。临岐波眼频。
曹太史一呈有子逾周韶秀可念赋此为赠
作者：王世贞
朝代：明

青葱玉树映庭除，抱送麒麟事岂虚。生得马迁知续史，便逢王粲不捐书。凤毛池上霞同掞，蚌气江头月并舒。若问攻驹今太仆，渥洼千里许谁如。
曹子念南归
作者：王世贞
朝代：明

曹甥跌宕甘沈沦，两脚偶踏长安尘。不知茗酪定谁好，共讶菰芦无此人。燕歌回风白日暮，吴趋谑浪清霜春。祗园松竹好料理，顾我终岂岩廊身。
曹子晋有狭邪之游以余一言而绝扁舟特造白下见谢壮其意留之十日乃去身心家国之感别自有之不以子晋也
作者：王世贞
朝代：明

末路解绳迹，少年多侠游。生能学周处，吾岂厌曹丘。十日丹阳酒，三江白版舟。故园无限泪，黯淡不成收。
曾中丞以三自西川入为少司马过郢北上
作者：王世贞
朝代：明

青云红旆拥金鞍，过郢毋辞春雪寒。此去长安真自近，方知蜀道不为难。西川惯领中书印，掌武初辞柱后冠。多少筹边楼上策，汉庭先已缚呼韩。
曾太学携酒见访作
作者：王世贞
朝代：明

花宫寂无事，屐齿破高眠。双眼乍青白，一尊中圣贤。楚材知自足，郢调为谁偏。更有沈冥趣，毋轻与世传。
曾子澄谈禅转甚而自詑其诗工且时时露壮心赋此
作者：王世贞
朝代：明

投杼当年似爱公，丝纶却卷向隆中。生来燕颔夸飞将，老去牛头事懒融。百炼雄心犹未死，五言新句傍谁工。莫嫌行径山人别，仅晓人间色是空。
曾舜征令长洲有古循吏声实而台抨当调作此送之
作者：王世贞
朝代：明

伊余窜草莽，忽忽末景驰。闾井有公言，贤令将解龟。忠恕佩家训，三省日孜孜。云何贝锦繁，致此投杼疑。圆魄丽中霄，纤云来翳之。回光或不瞩，真体乃无亏。膏雨乘春布，沮洳称不宜。宁为流潦故，悔此天泽施。即墨非吾恨，中牟竟而师。追愆内逾密，委运外自夷。但使素丝存，宁受墨子悲。勿以黄绶屈，遽咏陶生辞。泰二苟朋亡，知当未遐遗。赠子幽谷兰，一佩三纫之。清芬幸无故，行当被条飔。
月夜与张将军及诸贤合饮海舶即事
作者：王世贞
朝代：明

暝色苍然迥自开，舵楼殊胜妙高台。灯如列宿黏空出，乐似钧天飨帝来。忽捧骊珠霞潋滟，乍惊鳌足水潆洄。老夫大有挥毫兴，欲嗣玄虚愧不才。万顷清光溢建牙，孤城隐隐送悲笳。真人自稳凌风叶，使者频窥贯月槎。急下酒筹缘舞柘，繁敲羯鼓为催花。不须指点蓬莱境，回首人间便可夸。
月夜与张将军及诸贤合饮海舶即事·其一
作者：王世贞
朝代：明

暝色苍然迥自开，舵楼殊胜妙高台。灯如列宿黏空出，乐似钧天飨帝来。忽捧骊珠霞潋滟，乍惊鳌足水潆洄。老夫大有挥毫兴，欲嗣玄虚愧不才。
月夜与张将军及诸贤合饮海舶即事·其二
作者：王世贞
朝代：明

万顷清光溢建牙，孤城隐隐送悲笳。真人自稳凌风叶，使者频窥贯月槎。急下酒筹缘舞柘，繁敲羯鼓为催花。不须指点蓬莱境，回首人间便可夸。
月夜与惟敬浮玉岛饮
作者：王世贞
朝代：明
体裁：五言律诗

山色深于染，湖光澹却无。地真排玉案，人似入冰壶。莫倚珠崖广，还怜碣石孤。布帆看不尽，幽兴自吾徒。
月夜与惟敬浮玉岛饮
作者：王世贞
朝代：明

山色深於染，湖光澹却无。地真排玉案，人似入冰壶。莫倚珠崖广，还怜碣石孤。布帆看不尽，幽兴自吾徒。
月夜偕体干太仆过饮丰乐亭
作者：王世贞
朝代：明

路穷平楚近还疑，忽敞空亭碧四垂。延尽绪风仍岸帻，踏残凉月更飞卮。催花别按渔阳掺，拂藓仍看幼妇碑。莫讶深更未成别，风流今古并吾师。
月夜发大名谢茂秦顾季狂追会卫河舟中作
作者：王世贞
朝代：明

月拥层城万堞开，天垂极浦片帆来。如霞独赏长康语，似练还惊谢朓才。拂袖中原堪落拓，曳裾公等重徘徊。亦知为侠轻分手，明夜谁同酒一杯。
月夜天池上方作
作者：王世贞
朝代：明

天池此夜月，回彩映诸天。忽自牟尼捧，如从象罔悬。千林青琐碎，一涧碧潺湲。峰夺五湖色，城嘘万井烟。静闻僧偈惋，深现佛灯圆。玉借莲花顶，金添贝叶编。独栖成水观，小坐息尘缘。何处生公石，残更又管弦。
月夜宿弘慈寺听讲
作者：王世贞
朝代：明

夜堂趺坐转三车，倦向僧厨乞施茶。露净珠光翻贝叶，月寒金色涌莲花。凭看有相吾何染，听说无生路未赊。莫谓常明须震旦，金篦已许导恒沙。
月夜小阁同陆公与绳宿奉呈一首
作者：王世贞
朝代：明

寂尔对孤月，翛然余两翁。乍惊天眼阔，恍睹色身空。不饮从醒好，无言与悟同。由他暂时路，也是一家风。
月夜报国寺明卿见访有作
作者：王世贞
朝代：明

别思诸天尽，临岐但冁然。片云依锡住，残月借灯传。施客盂兰饭，逢僧贝叶编。醉馀还更酌，吾意未逃禅。
月夜明卿见过迟子相不至适陆秀才之裘来小饮分韵
作者：王世贞
朝代：明

谁堪同夜色，客有尚风尘。斗酒月中醉，寸心天外陈。薄游归黯淡，小语破沉沦。吾眼饶青白，容他礼数嗔。对坐乌皮几，何来白角巾。诗篇宁尔道，尊酒亦吾人。总未妨知己，居然念所亲。岂应狂简外，别自有雷陈。
月夜明卿见过迟子相不至适陆秀才之裘来小饮分韵·其一
作者：王世贞
朝代：明

谁堪同夜色，客有尚风尘。斗酒月中醉，寸心天外陈。薄游归黯淡，小语破沉沦。吾眼饶青白，容他礼数嗔。
月夜明卿见过迟子相不至适陆秀才之裘来小饮分韵·其二
作者：王世贞
朝代：明

对坐乌皮几，何来白角巾。诗篇宁尔道，尊酒亦吾人。总未妨知己，居然念所亲。岂应狂简外，别自有雷陈。
月夜步西园积雪有述
作者：王世贞
朝代：明

积霰不知晚，泂然澄肺肝。冰壶初世外，天镜忽林端。一入清虚府，如斟沆瀣餐。敲分兔杵细，舞散羽衣单。束浪钱唐捲，飞花大庾残。银疑千顷叠，玉忆万枝寒。尽吐乾坤秘，平收海岱观。野夫殊未足，欲借阆风翰。
月夜登曲岩由竹林下山家观屏岩丙洞入阳谷作
作者：王世贞
朝代：明

支策辞道林，飞镜挂大空。回光散玉岫，潜颖射金淙。扪萝入窈窕，循垓践玲珑。稍窥樵采径，获与园林通。璀灿间脩篁，琮琤乍因风。慕奇惜奇尽，贪胜冀胜逢。仄足丙洞穴，耸身屏岩峰。骇瞩纷自来，浩倡乐无终。土豹吠寥阒，天鸡破鸿濛。谁言兹宵既，能使余兴穷。
月夜登虎丘作
作者：王世贞
朝代：明

松挟春涛万铎呼，忽看飞镜挂浮屠。穿池倒映芙蓉紫，立石寒侵薜荔孤。不尽澄光行处得，欲观空色坐来无。生公倘有门徒在，醉后藜床许借扶。
月夜陆秀才之裘吴山人扩见访分韵得看字
作者：王世贞
朝代：明

娟娟孤月起林端，剥啄何人稚子欢。幸有文章公辈在，向来车马世途看。云容白破千家晓，海气青回万井寒。醉里疏狂吾故态，莫将杯酒问衣冠。
月来不能尽却酒而数有致黄鱼馔者拟斋月断之成此二律
作者：王世贞
朝代：明

首夏清和节，江乡樱笋余。时时呼白堕，顿顿食黄鱼。谬忝道人服，虚回刺史车。未论他日事，扪腹定何如。舍家成底事，对案独何心。未断柴桑酒，翻愁绵竹音。门人议糖蟹，少妇却鲜禽。从此清斋月，饥肠任自吟。
月来不能尽却酒而数有致黄鱼馔者拟斋月断之成此二律·其一
作者：王世贞
朝代：明

首夏清和节，江乡樱笋余。时时呼白堕，顿顿食黄鱼。谬忝道人服，虚回刺史车。未论他日事，扪腹定何如。
月来不能尽却酒而数有致黄鱼馔者拟斋月断之成此二律·其二
作者：王世贞
朝代：明

舍家成底事，对案独何心。未断柴桑酒，翻愁绵竹音。门人议糖蟹，少妇却鲜禽。从此清斋月，饥肠任自吟。
有上人者号景峰意为念其师也乃至作图日寓目毋乃执有乎为成数语聊以示规
作者：王世贞
朝代：明

若不破名相，此图空在卷。譬如阿闪国，一现不再现。若破名相尽，无见无无见。百亿须弥峰，峰峰入师眼。余本峰中人，焉能睹峰面。倘师为竖拂，翛然已忘辨。
有上人闭关居作此赠之
作者：王世贞
朝代：明

爱尔高居息众缘，沿阶忍草任芊绵。床头卧虎难为客，顶上巢乌不计年。天鼓自鸣朝梵后，地肥争发午斋前。翻嫌慧远生多事，苦役僧雏种白莲。
有冢之什四章
作者：王世贞
朝代：明
体裁：四言诗

有冢累累，松柏阿那。黄鸟式嬿以歌，子之今矣，乐如之何。（一章）有冢累累，松柏阿那。黄鸟式嬿以歌，子之昔矣，忧如之何。（二章）朔风萧萧，草不怨凋。朔风条兮，嗟子之暮兮，不复朝兮。（三章）景风调调，草不谢葽。景风飘兮，愉子之暮兮，不复朝兮。（四章）
有怀伯承因荅于鳞
作者：王世贞
朝代：明

自闻仙令去，春雪下江关。予以友生感，君其伯仲间。援琴对素月，流思共高山。赖有投珠意，索居时解颜。
有怀莫云卿时得所寄辞翰
作者：王世贞
朝代：明

香煤欲冷篆如丝，病起拈毫润小词。忽忆莫家亭子畔，草生书带墨为池。松江潮落见鲈鱼，结就双椷鲤不如。最是莫卿新样好，开元诗句永和书。
有怀莫云卿时得所寄辞翰·其一
作者：王世贞
朝代：明

香煤欲冷篆如丝，病起拈毫润小词。忽忆莫家亭子畔，草生书带墨为池。
有怀莫云卿时得所寄辞翰·其二
作者：王世贞
朝代：明

松江潮落见鲈鱼，结就双椷鲤不如。最是莫卿新样好，开元诗句永和书。
有感
作者：王世贞
朝代：明

一株红瘦隔天涯，珠箔深沈贴绛纱。欲赏清尊风雨隔，负他三月尽时花。江南秋尽雁初飞，应是深闺欲寄衣。剔罢银灯金剪涩，一双红箸隐寒机。
有感
作者：王世贞
朝代：明

人云举头八座，我晓失足三途。开笼故怜鹦鹉，倚杖或听鹧鸪。渐疏青州从事，颇倦子墨客卿。心事栽松道者，门风泄柳先生。孟嘉司马方外，弘景宰相山中。何似破除都尽，止管山月松风。出逢野人争席，归睹山鸟衔花。无妨净行居士，是否禅那作家。
有感
作者：王世贞
朝代：明

伏枕风尘懒未除，侧身天地气难舒。兵戈渐缓菟裘计，将帅空传马服书。孤愤长年思五岳，独醒何日问三闾。冥冥鸿鹄抢榆少，饱翼抟空恣所如。
有感
作者：王世贞
朝代：明

出处频年尚属人，于今不出始由身。留将顶相称居士，洗却头衔字道民。一锸随身那讳死，三飡度口不缘贫。寄声无限同盟者，苦海中间学问津。
有感
作者：王世贞
朝代：明

出处频年尚属人，于今不出始由身。留将顶相称居士，洗却头衔字道民。一锸随身那讳死，三餐度口不缘贫。寄声无限同盟者，苦海中间学问津。
有感
作者：王世贞
朝代：明

卧觉应徐积渐稀，起当喻志偶相依。此曹往往皆肤立，我辈时时但肉飞。调隔云烟双过眼，事违天地一沾衣。名山尽可藏书在，潦倒风尘未拟归。
有感
作者：王世贞
朝代：明

懒慢嵇中散，摧藏屈左徒。片言交可绝，九辨些为俱。骨相由来贱，书生老更迂。不须谈腐鼠，前路有江湖。
有感
作者：王世贞
朝代：明

转轮圣王招不起，阎罗老子呼即去。人言此去无柰何，我道死处为生处。苦县仅开荣辱根，竺干始究去来趣。记取湛然一点圆，莫遣枯藤束枯树。
有感·其一
作者：王世贞
朝代：明

一株红瘦隔天涯，珠箔深沈贴绛纱。欲赏清尊风雨隔，负他三月尽时花。
有感·其一
作者：王世贞
朝代：明

人云举头八座，我晓失足三途。开笼故怜鹦鹉，倚杖或听鹧鸪。
有感·其三
作者：王世贞
朝代：明

孟嘉司马方外，弘景宰相山中。何似破除都尽，止管山月松风。
有感·其二
作者：王世贞
朝代：明

江南秋尽雁初飞，应是深闺欲寄衣。剔罢银灯金剪涩，一双红箸隐寒机。
有感·其二
作者：王世贞
朝代：明

渐疏青州从事，颇倦子墨客卿。心事栽松道者，门风泄柳先生。
有感·其四
作者：王世贞
朝代：明

出逢野人争席，归睹山鸟衔花。无妨净行居士，是否禅那作家。
有感作
作者：王世贞
朝代：明

世情令我出，世事令我归。出处不关我，安能论是非。
有所闻作
作者：王世贞
朝代：明

药垆经卷日从容，愧杀微名溷九重。岂为禁林需左马，偶然宗伯让夔龙。霜秋不耐芙蓉老，云色依然薜荔封。自是五更眠更熟，可曾听到未央钟。闻道弓旌及隐沦，可缘真遇爱龙人。虚云展氏曾三黜，其那王尊仅一身。苜蓿总肥沙塞晚，桃花无恙武陵春。欲知元亮篮舆意，畏踏丹阳郭里尘。
有所闻作·其一
作者：王世贞
朝代：明

药垆经卷日从容，愧杀微名溷九重。岂为禁林需左马，偶然宗伯让夔龙。霜秋不耐芙蓉老，云色依然薜荔封。自是五更眠更熟，可曾听到未央钟。
有所闻作·其二
作者：王世贞
朝代：明
体裁：七言律诗

闻道弓旌及隐沦，可缘真遇爱龙人。虚云展氏曾三黜，其那王尊仅一身。苜蓿总肥沙塞晚，桃花无恙武陵春。欲知元亮篮舆意，畏踏丹阳郭里尘。
有瘦瘠比丘拖丈八铁链蹩蹩行街市间不从人问衣钵而日候余冀得一言之赠悯而应之得一百廿字
作者：王世贞
朝代：明
体裁：古风

有一苦行僧，鹄形尼干面。丈八铁锒铛，项锁复腰缠。胡跪合掌言，沙门有深愿。不爱摩衲衣，不乞伊蒲馔。公是白尚书，灵山旧法眷。为我施词组，欲作西归传。我已堕疑城，地狱急如箭。斗大青莲花，对眼未能见。汝缚汝自解，无缚汝从便。有言添汝缚，无言当汝荐。何烦贤圣偈，况乃凡夫谚。勿学文畅师，生买昌黎饯。
有皑之什八章
作者：王世贞
朝代：明
体裁：四言诗

有皑者麋，厥麀宜之。如玉其煇，差池差池，遵彼山阿。（一章）有皑者麀，厥麋将之。如玉其章，尚羊尚羊，遵彼山冈。（二章）言设其罝，胪我中除。静好孔愉，万年之符。谁其虞者，大夫君胡。（三章）言设其罥，胪我中殿。静好孔绚，万年之荐。谁其献者，大夫君宪。（四章）海人贸贸，鸱张以吼。饰甲援胄，曷不疾斗。民曰寇只，匪寇则媾。（五章）海人憍憍，獝狂以嚣。枉矢厉槊，曷不疾要。民曰仇只，匪仇则交。（六章）大夫如之何，爰飞其捷。九章煜煜，八銮蹀蹀。双旌猎猎，郁哉孙子，曷不世业。（七章）兔离于罗，亦泽其姿。载驱载驰，猿晰而脂。龟角而岐，思媚君子，云胡不宜。猗欤大夫，诸侯之师。（八章）
有荐新蚕豆樱桃麦蚕者邀印师共尝之戏成一章
作者：王世贞
朝代：明

麦秋麦作蚕，蚕月蚕名豆。豆作绿珠圆，蚕似碧玉皱。家老悯我馋，倾筐前为寿。樱桃况初熟，可以佐春酎。念无水晶盘，写自翡翠袖。野人欣及新，俭岁享惭厚。印师独不然，入口如倾溜。天厨与贫里，等付一饱后。迦叶须菩提，妄心分去就。
有莲洲比丘者托康生寄一偈云法身有口能噇饭大地无尘翳眼睛此事遥知已相悉愿垂一语印愚情率尔奉答
作者：王世贞
朝代：明

噇饭莫贪香积饭，无尘翻惹六根尘。通身是口通身眼，口眼应须赚世人。
有闻
作者：王世贞
朝代：明

鸩告余以不好，鵩语余以其期。西山白云自若，东市黄犬何之。
朔日邑送薪盈庭感而有赋
作者：王世贞
朝代：明

匏系何烦惜，膏明也并烧。积时甘在下，炊后始知劳。本是爨下材，叨君一分直。不惜捐此身，为君佐鼎革。念汝焦头近，怜余束湿同。不才岂梁栋，亦使秋山空。只爱樵歌好，那知有杀心。分无焦尾日，世自寡知音。
朔日邑送薪盈庭感而有赋·其一
作者：王世贞
朝代：明

匏系何烦惜，膏明也并烧。积时甘在下，炊后始知劳。
朔日邑送薪盈庭感而有赋·其四
作者：王世贞
朝代：明

只爱樵歌好，那知有杀心。分无焦尾日，世自寡知音。
朔日邑送薪盈庭感而有赋其三
作者：王世贞
朝代：明
体裁：五言绝句

念汝焦头近，怜余束湿同。不才岂梁栋，亦使秋山空。
朔日邑送薪盈庭感而有赋其二
作者：王世贞
朝代：明
体裁：五言绝句

本是爨下材，叨君一分直。不惜捐此身，为君佐鼎革。
望五台山初雪
作者：王世贞
朝代：明

夜尽千峰紫更玄，雪山俄觉曙来先。青狮坐改文殊地，玉蝀桥横大梵天。会见九边消战色，已从三晋兆丰年。停鞭诧有阳春在，无奈王猷兴黯然。
望仙台
作者：王世贞
朝代：明

汉兵南下未央灾，鱼服龙潜隧道开。世外老翁何所与，君王空筑望仙台。
望大孤山
作者：王世贞
朝代：明

人言大孤丑，不及小孤妍。若向鄱阳去，南风也系船。
望江南·书所见
作者：王世贞
朝代：明

春睡足，钗玉自欹斜。立傍镜台还胍胍，枕痕纤甲印桃花。来试雨前茶。
望江南·即事
作者：王世贞
朝代：明
体裁：词

歌起处，斜日半江红。柔绿篙添梅子雨，淡黄衫耐藕丝风。家在五湖东。
望江南·思家
作者：王世贞
朝代：明

回首处，薄业太湖干。半艇春洲芦笋绿，一楼风雨杏花寒。此景放谁看。
望江南·晚步
作者：王世贞
朝代：明

随意步，芒屦破苍苔。半壁雨收残日去，满江风送晚潮来。此景亦悠哉。
望江南·有感
作者：王世贞
朝代：明

无限事，断送在长安。只见前人前事好，后人谁道后人难。青史不胜寒。
望江南·梦故乡作
作者：王世贞
朝代：明

无个事，湘枕睡初酣。青织晚潮萦似带，碧攒春树小于簪。遮莫是江南。
望江南·病后戏作
作者：王世贞
朝代：明

閒嘱病，慎莫忌多才。夜雨松它温锦带，霜天负我软金杯。怕汝又安排。
望钟山
作者：王世贞
朝代：明

划成天堑抱天关，铁马戈船日日閒。九叶神孙当北极，千年紫气满钟山。
朝中措·病起饮酒
作者：王世贞
朝代：明

是谁嫌我酒间过。唆得病来磨。无耐业缘尚在，清尊又倚清歌。高阳旧侣，频频相劝，不饮如何。屈指乾坤佳事，垆头领取偏多。
木兰花
作者：王世贞
朝代：明

是谁约勒东君去。枝上晓声寒杜宇。柔绿犹能抵死留，妖红不解逡巡住。灞陵一阵飘香雨。宛转玉骢蹄下土。记他含涩拆苞时，总有千金无赎处。
木兰花·秋思
作者：王世贞
朝代：明

金堂凤蜡匀红泪。帘外一钩霜满地。鸳鸯被冷不成眠，两点瞳人剪秋水。千回万结心头事。熨贴相思裁两字。不须支枕盻天明，十二时愁从此始。
未明赴公署即事
作者：王世贞
朝代：明

侵晓赴公署，聊将馀梦辞。马蹄破残月，松影战微飔。宿雾人语出，孤灯生事知。还袪在喧态，嗒尔寄遐思。
末五子篇 其一 赵太史用贤
作者：王世贞
朝代：明

天地有完气，汝师乃钟之。苦心为人纲，九鼎系一丝。杜门从耕牧，欿然不矜持。顺风礼空同，再拜称天师。偃仰思立言，余工犹下帷。百子杂毫端，弭节为我驰。窃窥中兴象，在起八代衰。
末五子篇 其三 屠仪部隆
作者：王世贞
朝代：明

屠郎天下才，著作日不休。如叩海人居，一券万金酬。错落多夜光，鱼目非所忧。仰窥二都阈，恍与六代游。麈尾有真铨，清言凌素秋。芥彼区中士，释我薄书邮。割荣差为力，挫名方乃优。
末五子篇 其二 李参政维祯
作者：王世贞
朝代：明

本宁名家后，况复产郢里。高倡白雪言，谁能不披靡。弱冠白虎帷，授简平津邸。绛灌中自疑，袁伏能无诋。迁地迩长沙，移官逾二始。一秉西京铎，洋洋复盈耳。赐环夫岂难，怀璧不吾以。
末五子篇 其五 胡先辈应麟
作者：王世贞
朝代：明

胡郎天挺豪，弱龄富篇咏。突窥济南室，摆脱信阳境。高岭秀繁条，何所不辉映。顺风扬妙音，畴能不倾听。沈思穷正变，广心饶比兴。牛耳终自归，蛾眉竟谁并。已睹千刃翔，徒劳众口竞。
末五子篇 其四 魏博士允中
作者：王世贞
朝代：明

昔余游天雄，毫翰殊寂寞。懋权起诸生，朗若鸡群鹤。甫荐博士言，遽申风雅托。歌鹿冠神京，仪鹓瑞阿阁。逶迤霄汉表，犹能念丘壑。词组垂光景，千秋纵挥霍。季君何沉沉，长君正谔谔。
末五子篇·赵太史用贤
作者：王世贞
朝代：明

天地有完气，汝师乃钟之。苦心为人纲，九鼎系一丝。杜门从耕牧，欿然不矜持。顺风礼空同，再拜称天师。偃仰思立言，余工犹下帷。百子杂毫端，弭节为我驰。窃窥中兴象，在起八代衰。本宁名家后，况复产郢里。高倡白雪言，谁能不披靡。弱冠白虎帷，授简平津邸。绛灌中自疑，袁伏能无诋。迁地迩长沙，移官逾二始。一秉西京铎，洋洋复盈耳。赐环夫岂难，怀璧不吾以。屠郎天下才，著作日不休。如叩海人居，一券万金酬。错落多夜光，鱼目非所忧。仰窥二都阈，恍与六代游。麈尾有真铨，清言凌素秋。芥彼区中士，释我薄书邮。割荣差为力，挫名方乃优。昔余游天雄，毫翰殊寂寞。懋权起诸生，朗若鸡群鹤。甫荐博士言，遽申风雅托。歌鹿冠神京，仪鹓瑞阿阁。逶迤霄汉表，犹能念丘壑。词组垂光景，千秋纵挥霍。季君何沉沉，长君正谔谔。胡郎天挺豪，弱龄富篇咏。突窥济南室，摆脱信阳境。高岭秀繁条，何所不辉映。顺风扬妙音，畴能不倾听。沈思穷正变，广心饶比兴。牛耳终自归，蛾眉竟谁并。已睹千刃翔，徒劳众口竞。
术士孔生种种变幻狡狯见而赠以四绝句
作者：王世贞
朝代：明

白波沈陆懒登台，一醉逢君笑口开。莫怪书生偏善幻，何人不是幻中来。斗旗才罢复藏钩，曼衍鱼龙眩未休。却恨茂陵龙去远，不教生拜乐通侯。一念才萌意已通，祗缘先堕识情中。老夫心在阿惟越，笑尔逡巡化业虫。少年场里索相过，不往如呼俗物何。一任摩娑双眼看，山神伎俩苦无多。
术士孔生种种变幻狡狯见而赠以四绝句·其一
作者：王世贞
朝代：明

白波沈陆懒登台，一醉逢君笑口开。莫怪书生偏善幻，何人不是幻中来。
术士孔生种种变幻狡狯见而赠以四绝句·其三
作者：王世贞
朝代：明

一念才萌意已通，祗缘先堕识情中。老夫心在阿惟越，笑尔逡巡化业虫。
术士孔生种种变幻狡狯见而赠以四绝句·其二
作者：王世贞
朝代：明

斗旗才罢复藏钩，曼衍鱼龙眩未休。却恨茂陵龙去远，不教生拜乐通侯。
术士孔生种种变幻狡狯见而赠以四绝句·其四
作者：王世贞
朝代：明

少年场里索相过，不往如呼俗物何。一任摩娑双眼看，山神伎俩苦无多。
术士孔生种种变幻狡狯见而赠以四绝句余生为其父德甫丈乞志墓其别也得四绝句送之中间且悲且喜或规或嘲往往情见乎辞·其一
作者：王世贞
朝代：明
体裁：七言绝句

七尺穹碑三尺坟，五君垂尽到余君。却怜身后谁知己，此意凄凉不可闻。
朱大夫见贻古鼎辞之而侑以一绝句
作者：王世贞
朝代：明

博山青袅篆烟孤，未论酬君值有无。从向匡庐蹑云气，肯从人世觅香炉。
朱定国失意后访我金陵赋此赠之
作者：王世贞
朝代：明

十年真畏友，词组足儿师。访我金陵夕，犹衔璧刖悲。三山横秀色，六代吐雄词。是处堪携酒，何妨且咏诗。绸缪追往事，飞动卜前期。海错携来富，犹堪住少时。
朱定国解馆归明州赠之得三绝
作者：王世贞
朝代：明

风物清佳浣客愁，不知何事忆明州。轻舠泛尽东湖色，应向娄江问旧游。两儿头角渐嶙峋，三载东风绛帐春。白虎倘逢明主问，可能忘得授经人。惜别飞觞各斗干，吴江枫落未成寒。惟怜十月山阴道，不共王家子敬看。
朱定国解馆归明州赠之得三绝·其一
作者：王世贞
朝代：明

风物清佳浣客愁，不知何事忆明州。轻舠泛尽东湖色，应向娄江问旧游。
朱定国解馆归明州赠之得三绝·其三
作者：王世贞
朝代：明

惜别飞觞各斗干，吴江枫落未成寒。惟怜十月山阴道，不共王家子敬看。
朱定国解馆归明州赠之得三绝·其二
作者：王世贞
朝代：明

两儿头角渐嶙峋，三载东风绛帐春。白虎倘逢明主问，可能忘得授经人。
朱宸卿葬母
作者：王世贞
朝代：明

浦西阡畔草离离，肠断怜君负土时。乌鸟能啼两行血，白杨偏送四时悲。手栽松柏泪和烟，念母谁如朱百年。一自寒庐鸡骨后，至今犹道不禁绵。
朱宸卿葬母·其一
作者：王世贞
朝代：明

浦西阡畔草离离，肠断怜君负土时。乌鸟能啼两行血，白杨偏送四时悲。
朱宸卿葬母·其二
作者：王世贞
朝代：明

手栽松柏泪和烟，念母谁如朱百年。一自寒庐鸡骨后，至今犹道不禁绵。
朱山人见过碧澜欢饮却去赋此赠之
作者：王世贞
朝代：明

醉石先生不爱醒，一瓢初过碧澜亭。那无令尹占真气，忽漫吴兴下酒星。须似蘋洲怜我白，眼如苕水为君青。何当夜半扬舲去，与报床头双玉瓶。
朱砂岩
作者：王世贞
朝代：明

毋烦安期遣信，何用勾漏远寻。方寸不生凡火，大地尽作黄金。
朱翁年七十号味耕而又好菊有子为诸生故寿之
作者：王世贞
朝代：明

南宫徽号下恩纶，共喜高年赐帛新。更是一科堪应诏，曾为孝弟力田人。萧萧华发倚斜杨，也种黄花也种秧。不是陶家五男拙，有儿身在泮宫墙。
朱翁年七十号味耕而又好菊有子为诸生故寿之·其一
作者：王世贞
朝代：明

南宫徽号下恩纶，共喜高年赐帛新。更是一科堪应诏，曾为孝弟力田人。
朱翁年七十号味耕而又好菊有子为诸生故寿之·其二
作者：王世贞
朝代：明

萧萧华发倚斜杨，也种黄花也种秧。不是陶家五男拙，有儿身在泮宫墙。
朱虞葑先为贤令入郎考功冰蘖之操皎然人口出视江右学政于其行赋此志别
作者：王世贞
朝代：明

卓尔松筠操，皎然冰玉姿。已标循吏冠，复作儒林师。左蠡扬澜日，丰城辨斗时。青衿归水鉴，绛帐吐风仪。鹭渚飞扬旆，鸡山黯澹卮。老夫贪一壑，后会恐无期。
朱象玄太史册封楚藩云将取道南游太岳诗以送之
作者：王世贞
朝代：明

于皇展亲睦，宗子介樊襄。玉圭黄金册，炜晔出尚方。伊余同门友，洵美清而扬。诏其辍史幄，尔往钦哉将。天都辟阊阖，九奏何锵锵。莲烛际宸晖，星裾搴御芳。前呼薄崇椒，后饯塞津桥。白茅仍拥节，班马重横镳。雪里蓟门树，花前汉江桡。汉江一千里，方城暮烟紫。鸣钲荡鱼龙，解缆采兰芷。荜路捧霓旌，从价蹑珠履。帝命尊若天，王封固于砥。此时雍堤柳，柔条尽抽绿。上客金马姿，小儿铜鞮曲。山问诸葛龙，门访庞公鹿。羊碑摩绝翠，鲛渚泛明玉。壮游重茫然，弭节太和巅。挥手弄日月，荡胸拂云烟。中有两仙童，跪捧琅函编。奇字不可识，閟之二千年。今遇蓬莱客，始宣至人传。归上紫皇寿，珥笔长周旋。
朴庵诗为顾生作
作者：王世贞
朝代：明

子有精庐，有巢是师。结绳为枢，剪茅而茨。太朴不琢，以还吾天。虽有输倕，巧曷施焉。太朴不饰，以保吾素。虽有五采，曷如其故。蛾眉自妍，混沌畏之。身既隐矣，安用文为。子庵曰朴，请对以默。诗不云乎，不大声色。
杂咏
作者：王世贞
朝代：明

侬家何处是，舴艋太湖头。自识人间路，秋声会起愁。寂寞何人问，韶颜镜里红。亦知年未老，无意向东风。
杂咏·其一
作者：王世贞
朝代：明

侬家何处是，舴艋太湖头。自识人间路，秋声会起愁。
杂咏·其二
作者：王世贞
朝代：明

寂寞何人问，韶颜镜里红。亦知年未老，无意向东风。
杂感
作者：王世贞
朝代：明

朝阳发东隅，群动借其光。流影忽西颓，万象亦含章。谁云凉热变，迁代固所常。尔日平沙堤，今来禾黍场。鸟雀恋故枝，车马依他墙。要知亲者短，不及疏者长。邈矣任生操，咄哉魏其伤。誓纫幽兰佩，雅谊畴能量。髫龄操觚翰，冠弱庸清朝。驽质谢鞭策，闭户甘阒寥。挥汗畏请谒，四顾谁亲交。此时大道边，车马争流涛。举目灼夭华，回盻生秋蒿。亮匪万年身，胡忍弃尘嚣。呼儿理残编，手复量浊醪。得意且如此，后来惟所遭。为性本薄劣，聊乐在诗书。稍与古人近，顿觉世人疏。饱饭藉高卧，忽起临前除。隐隐带西山，历历薄吾庐。百里距非迩，爽气时吞嘘。出门复入门，举足愁尘污。以兹欣散秩，牢落扬雄居。
杂感·其一
作者：王世贞
朝代：明

朝阳发东隅，群动借其光。流影忽西颓，万象亦含章。谁云凉热变，迁代固所常。尔日平沙堤，今来禾黍场。鸟雀恋故枝，车马依他墙。要知亲者短，不及疏者长。邈矣任生操，咄哉魏其伤。誓纫幽兰佩，雅谊畴能量。
杂感·其三
作者：王世贞
朝代：明

为性本薄劣，聊乐在诗书。稍与古人近，顿觉世人疏。饱饭藉高卧，忽起临前除。隐隐带西山，历历薄吾庐。百里距非迩，爽气时吞嘘。出门复入门，举足愁尘污。以兹欣散秩，牢落扬雄居。
杂感六章
作者：王世贞
朝代：明

新秋凉气微，大火犹蒸濩。不知当庭树，何繇中销落。葺葺梁间垒，玄鸟翩然作。今逝如有乖，昔来如有托。人情亦已长，积衰方成薄。冉冉西流日，杳杳东逝川。弃女守空闺，不知时变迁。膏沐一朝施，含羞不自前。虽复回青盻，盛年坐君捐。二八方偶进，骈齿复齐颜。为媚须及早，为恩须及好。再收当中热，再捐当何道。赤骥困服箱，足下有八埏。苍鹘困绦旋，翮下有九天。东风吹孟诸，短草何芊芊。鴐鹅飞我侧，狡兔出我前。㸌如云间电，挽弓不及弦。劲翮应脩蹄，为君荡群鲜。人生非遇合，安能自称贤。手携绿绮琴，去上高山阿。落日四无人，萧瑟扬洪波。凝神入天倪，心指遂相和。归来奏清曲，商飙綷纤罗。白云从东来，为我不忍过。奏者岂不廑，听者已隗俄。无情尚有知，有知当奈何。贫贱诚难处，富贵宁易居。畴为执两端，令我与愿俱。藜藿犹未糁，列鼎穷珍腴。饥者靡不佳，饱者不羡馀。窈窕南山云，归乎恣所如。千金买骏马，百金买辔头。百千制狐白，十千珊瑚钩。相从诸少年，宛洛书行游。宛洛富名倡，挟瑟进清讴。但知媚黄金，焉知我为畴。出当从客欢，归当从妇谋。
杂感六章·其一
作者：王世贞
朝代：明

新秋凉气微，大火犹蒸濩。不知当庭树，何繇中销落。葺葺梁间垒，玄鸟翩然作。今逝如有乖，昔来如有托。人情亦已长，积衰方成薄。
杂感六章其三
作者：王世贞
朝代：明
体裁：古风

赤骥困服箱，足下有八埏。苍鹘困绦旋，翮下有九天。东风吹孟诸，短草何芊芊。鴐鹅飞我侧，狡兔出我前。㸌如云间电，挽弓不及弦。劲翮应脩蹄，为君荡群鲜。人生非遇合，安能自称贤。
杂感六章其二
作者：王世贞
朝代：明
体裁：古风

冉冉西流日，杳杳东逝川。弃女守空闺，不知时变迁。膏沐一朝施，含羞不自前。虽复回青盻，盛年坐君捐。二八方偶进，骈齿复齐颜。为媚须及早，为恩须及好。再收当中热，再捐当何道。
杂感六章其五
作者：王世贞
朝代：明
体裁：古风

贫贱诚难处，富贵宁易居。畴为执两端，令我与愿俱。藜藿犹未糁，列鼎穷珍腴。饥者靡不佳，饱者不羡馀。窈窕南山云，归乎恣所如。
杂感六章其六
作者：王世贞
朝代：明
体裁：古风

千金买骏马，百金买辔头。百千制狐白，十千珊瑚钩。相从诸少年，宛洛书行游。宛洛富名倡，挟瑟进清讴。但知媚黄金，焉知我为畴。出当从客欢，归当从妇谋。
杂感六章其四
作者：王世贞
朝代：明
体裁：古风

手携绿绮琴，去上高山阿。落日四无人，萧瑟扬洪波。凝神入天倪，心指遂相和。归来奏清曲，商飙綷纤罗。白云从东来，为我不忍过。奏者岂不廑，听者已隗俄。无情尚有知，有知当奈何。
杂感其二
作者：王世贞
朝代：明
体裁：古风

髫龄操觚翰，冠弱庸清朝。驽质谢鞭策，闭户甘阒寥。挥汗畏请谒，四顾谁亲交。此时大道边，车马争流涛。举目灼夭华，回盻生秋蒿。亮匪万年身，胡忍弃尘嚣。呼儿理残编，手复量浊醪。得意且如此，后来惟所遭。
杂梦三绝句
作者：王世贞
朝代：明

夜来梦失官，青山色为动。无那梦醒时，此身还属梦。梦饮蓟门酒，忽复还乡国。犹胜觉后身，匏系太行北。梦读老亲书，醒来无一字。稍觉孤枕寒，惟残两行泪。
杂梦三绝句·其一
作者：王世贞
朝代：明

夜来梦失官，青山色为动。无那梦醒时，此身还属梦。
杂梦三绝句其三
作者：王世贞
朝代：明
体裁：五言绝句

梦读老亲书，醒来无一字。稍觉孤枕寒，惟残两行泪。
杂梦三绝句其二
作者：王世贞
朝代：明
体裁：五言绝句

梦饮蓟门酒，忽复还乡国。犹胜觉后身，匏系太行北。
杂言五首 其一 大言
作者：王世贞
朝代：明

鸟王翼覆须弥谷，龙伯缗连巨鳌六。九海捐波濯吾足，兜率宫庳不堪宿。
杂言五首 其三 难言
作者：王世贞
朝代：明

愚公移山卫填溟，呼日东走岱西行。秦皇采药求上升，傅节比义取公卿。
杂言五首 其二 小言
作者：王世贞
朝代：明

海沙濛濛散鲲子，标虱悬心中蓬矢。檀槐接壤五千里，蛮触交兵万人死。
杂言五首 其五 危语
作者：王世贞
朝代：明

悬度山腰铁絙靡，恶风吹船入罗鬼。前有窫貐后伏虺，孤臣握兵内惭毁。
杂言五首 其四 易言
作者：王世贞
朝代：明

江流辞峡注清湘，金沟堤旁种垂杨。邯郸艳姬挑冶郎，长安金多结貂珰。
杂言五首·大言
作者：王世贞
朝代：明

鸟王翼覆须弥谷，龙伯缗连巨鳌六。九海捐波濯吾足，兜率宫庳不堪宿。海沙濛濛散鲲子，标虱悬心中蓬矢。檀槐接壤五千里，蛮触交兵万人死。愚公移山卫填溟，呼日东走岱西行。秦皇采药求上升，傅节比义取公卿。江流辞峡注清湘，金沟堤旁种垂杨。邯郸艳姬挑冶郎，长安金多结貂珰。悬度山腰铁絙靡，恶风吹船入罗鬼。前有窫貐后伏虺，孤臣握兵内惭毁。
杂言十章
作者：王世贞
朝代：明

垂老愧无明，劳师为证盟。间关离欲海，抖擞破疑城。祇树堪吾止，阿兰息众争。此生元自恧，何敢学长生。误守楞严语，哓哓品十仙。那知钟吕辈，来自静居天。无欲俱观妙，顽空转碍禅。差池在毫末，一透即成圆。明珠吾自失，颠倒问西邻。识得我前我，能生身外身。转头离梦幻，到手觉精神。若勘张平叔，何曾误学人。失计从人笑，迂儒敢自夸。低头向学地，节腹慕贫家。黑业根犹在，玄关路转赊。差强在火宅，觅地种莲花。维摩默不语，迦叶笑仍微。此意谁能会，悠然自道机。百千万偈后，四十九年非。若有云门棒，能令狗子肥。谩道随缘好，缘多不自禁。偶然情用事，陡觉病拈心。坐石苍藤蔓，开门黄叶侵。谁言朝市隐，终让入山深。偶有邮筒至，诗编刺眼新。雕虫真自小，画虎竟谁真。咄咄缘贪世，沾沾各误身。浮名与生尽，零落北邙尘。合眼从新事，关心为古欢。时清小草易，道在曲钩难。物论元相暖，心盟可遽寒。聊因众毁力，长得此身残。七情聊试勘，唯爱觉难论。已自傍伦物，兼之有我根。抟沙一以结，归路遂长昏。是故双林叟，功成始报恩。江南金粟地，家诧郤诜枝。世法聊成美，天心或见私。门秋驷马结，龛夜一灯随。空有吾何敢，宠惊聊所师。
杂言十章·其一
作者：王世贞
朝代：明

垂老愧无明，劳师为证盟。间关离欲海，抖擞破疑城。祇树堪吾止，阿兰息众争。此生元自恧，何敢学长生。
杂言十章·其七
作者：王世贞
朝代：明

偶有邮筒至，诗编刺眼新。雕虫真自小，画虎竟谁真。咄咄缘贪世，沾沾各误身。浮名与生尽，零落北邙尘。
杂言十章·其三
作者：王世贞
朝代：明

明珠吾自失，颠倒问西邻。识得我前我，能生身外身。转头离梦幻，到手觉精神。若勘张平叔，何曾误学人。
杂言十章·其九
作者：王世贞
朝代：明

七情聊试勘，唯爱觉难论。已自傍伦物，兼之有我根。抟沙一以结，归路遂长昏。是故双林叟，功成始报恩。
杂言十章·其二
作者：王世贞
朝代：明

误守楞严语，哓哓品十仙。那知钟吕辈，来自静居天。无欲俱观妙，顽空转碍禅。差池在毫末，一透即成圆。
杂言十章·其五
作者：王世贞
朝代：明

维摩默不语，迦叶笑仍微。此意谁能会，悠然自道机。百千万偈后，四十九年非。若有云门棒，能令狗子肥。
杂言十章·其八
作者：王世贞
朝代：明

合眼从新事，关心为古欢。时清小草易，道在曲钩难。物论元相暖，心盟可遽寒。聊因众毁力，长得此身残。
杂言十章·其六
作者：王世贞
朝代：明

谩道随缘好，缘多不自禁。偶然情用事，陡觉病拈心。坐石苍藤蔓，开门黄叶侵。谁言朝市隐，终让入山深。
杂言十章·其十
作者：王世贞
朝代：明

江南金粟地，家诧郤诜枝。世法聊成美，天心或见私。门秋驷马结，龛夜一灯随。空有吾何敢，宠惊聊所师。
杂言十章·其四
作者：王世贞
朝代：明

失计从人笑，迂儒敢自夸。低头向学地，节腹慕贫家。黑业根犹在，玄关路转赊。差强在火宅，觅地种莲花。
杂诗
作者：王世贞
朝代：明

东家有美人，日日理红颜。春风爱如花，玉立当门前。西家有美人，曲局不成鬋。觕衣蔽韶质，深闺闲茂年。荡子乐行游，共誇东家妍。愿君弃所知，愿君重所捐。庭前有丹桂，西风吹落花。贵者集裀幕，贱者泥与沙。泥沙安足悲，裀幕安可誇。既离本枝固，焉能念芬华。毋为计荣辱，恻恻长自嗟。吾闻上古世，纯默澹玄始。太和渐以散，皇纲荡无纪。皓皓白日内，昏风忽然起。生人无常遘，致福岂在已。马以一鸣斥，凫以不鸣死。生者岂必鸣，鸣者岂不生。所以贤达人，顺时复安贞。嗟彼倏与忽，无乃营神形。
杂诗·其一
作者：王世贞
朝代：明

东家有美人，日日理红颜。春风爱如花，玉立当门前。西家有美人，曲局不成鬋。觕衣蔽韶质，深闺闲茂年。荡子乐行游，共誇东家妍。愿君弃所知，愿君重所捐。
杂诗·其三
作者：王世贞
朝代：明

吾闻上古世，纯默澹玄始。太和渐以散，皇纲荡无纪。皓皓白日内，昏风忽然起。生人无常遘，致福岂在已。马以一鸣斥，凫以不鸣死。生者岂必鸣，鸣者岂不生。所以贤达人，顺时复安贞。嗟彼倏与忽，无乃营神形。
杂诗九首
作者：王世贞
朝代：明

季夏薄火旻，出游汗徒御。浮云迥生惨，凛然被霜露。戈甲满道周，行留泣相顾。匈奴为我雠，安能罢遣戍。往甘三时逸，今征匪秋莫。死地身独任，焉用亲与故。壮恐当军锋，弱恐弃中路。西邻贾人子，一充嫖姚部。黄金橐驼装，貤封及千户。瀚海天如赭，彼人曾何睹。日予追祸遘，往者祅氛逼。时平无二人，难起有群策。英英赵司成，抗节砺金石。庭陛秋风生，飒然万象辟。徐卿探乱源，杨子杜机逆。将相伊吕俦，皇仁示微责。大泽丧明珠，茫茫不可得。斯物返其真，吾徒斗间色。甲兵举世隘，贫贱百年轻。扰扰时人意，焉知肝胆诚。吾贵中心悦，何用等浮名。泽云固易变，溟渤亦可耕。道苟后三光，岂在凋其形。客从东方来，车马何偪侧。昔者魏其里，今趋武安宅。武安高楼台，皇皇径百尺。欢宴迷暮旦，黄金为上客。魏其里中人，相与歌恻恻。以此去时路，等彼来时迹。盈盈青闺女，皎皎明朱颜。迥步惜流影，履綦戒前轩。自爱鸾凤音，不闻中堂言。君王下长秋，掖廷或见填。既忧入宫妒，复愧黄金妍。生业本田桑，昏旦劳所安。毁艳以自秘，羞同狭邪传。没人游大壑，出入鲛鳄间。手持珊瑚树，口噤不能言。务光岂有希，亦自湛于渊。各顾徇所好，焉能两攀援。道逢衣冠客，毂击马不旋。与子行苦殊，何用见疑患。公子敬好客，高义薄秋旻。前堂罗钟鼓，后厨击肥新。千金一言寿，琐琐何足云。中夜杀声起，鸟兽东西奔。四顾皆荆棘，安见堂中宾。竭力前卫营，乃是爨下人。公子追自咎，气结不能陈。恩施岂不广，各自顾其身。平生国士言，是非难等伦。步出城西门，雕甍横周络。业篁上迫天，菱藕弥陂泽。问是谁家墅，居人答相错。春卉依都尉，秋条属金吾。问姓良欲陈，后主恐复殊。所遇多故物，百岁人焉俱。贫富生丑好，来往为亲疏。茫茫任宇宙，何用竟其初。如姬奉王寝，公子得兵符。君恩岂不深，各报徇所图。秦王幸赵倡，子政乃托躯。谓为嬴秦祀，千载永欢娱。子政自有父，赵倡自有夫。将心向他人，垂死心未孤。冥冥移社稷，雠敌安得如。微衷亮何叩，恻怆以长吁。
杂诗九首·其一
作者：王世贞
朝代：明

季夏薄火旻，出游汗徒御。浮云迥生惨，凛然被霜露。戈甲满道周，行留泣相顾。匈奴为我雠，安能罢遣戍。往甘三时逸，今征匪秋莫。死地身独任，焉用亲与故。壮恐当军锋，弱恐弃中路。西邻贾人子，一充嫖姚部。黄金橐驼装，貤封及千户。瀚海天如赭，彼人曾何睹。
杂诗九首其七
作者：王世贞
朝代：明
体裁：古风

公子敬好客，高义薄秋旻。前堂罗钟鼓，后厨击肥新。千金一言寿，琐琐何足云。中夜杀声起，鸟兽东西奔。四顾皆荆棘，安见堂中宾。竭力前卫营，乃是爨下人。公子追自咎，气结不能陈。恩施岂不广，各自顾其身。平生国士言，是非难等伦。
杂诗九首其三
作者：王世贞
朝代：明
体裁：古风

甲兵举世隘，贫贱百年轻。扰扰时人意，焉知肝胆诚。吾贵中心悦，何用等浮名。泽云固易变，溟渤亦可耕。道苟后三光，岂在凋其形。
杂诗九首其九
作者：王世贞
朝代：明
体裁：古风

如姬奉王寝，公子得兵符。君恩岂不深，各报徇所图。秦王幸赵倡，子政乃托躯。谓为嬴秦祀，千载永欢娱。子政自有父，赵倡自有夫。将心向他人，垂死心未孤。冥冥移社稷，雠敌安得如。微衷亮何叩，恻怆以长吁。
杂诗九首其二
作者：王世贞
朝代：明
体裁：古风

日予追祸遘，往者祅氛逼。时平无二人，难起有群策。英英赵司成，抗节砺金石。庭陛秋风生，飒然万象辟。徐卿探乱源，杨子杜机逆。将相伊吕俦，皇仁示微责。大泽丧明珠，茫茫不可得。斯物返其真，吾徒斗间色。
杂诗九首其五
作者：王世贞
朝代：明
体裁：古风

盈盈青闺女，皎皎明朱颜。迥步惜流影，履綦戒前轩。自爱鸾凤音，不闻中堂言。君王下长秋，掖廷或见填。既忧入宫妒，复愧黄金妍。生业本田桑，昏旦劳所安。毁艳以自秘，羞同狭邪传。
杂诗九首其八
作者：王世贞
朝代：明
体裁：古风

步出城西门，雕甍横周络。业篁上迫天，菱藕弥陂泽。问是谁家墅，居人答相错。春卉依都尉，秋条属金吾。问姓良欲陈，后主恐复殊。所遇多故物，百岁人焉俱。贫富生丑好，来往为亲疏。茫茫任宇宙，何用竟其初。
杂诗九首其六
作者：王世贞
朝代：明
体裁：古风

没人游大壑，出入鲛鳄间。手持珊瑚树，口噤不能言。务光岂有希，亦自湛于渊。各顾徇所好，焉能两攀援。道逢衣冠客，毂击马不旋。与子行苦殊，何用见疑患。
杂诗九首其四
作者：王世贞
朝代：明
体裁：古风

客从东方来，车马何偪侧。昔者魏其里，今趋武安宅。武安高楼台，皇皇径百尺。欢宴迷暮旦，黄金为上客。魏其里中人，相与歌恻恻。以此去时路，等彼来时迹。
杂诗六首
作者：王世贞
朝代：明

开卷意不怿，躧步临清池。好风从东来，披拂中所宜。群植欣向荣，谁能安后时。踟蹰将西暝，稍稍见清辉。明月虽投怀，不鉴中所悲。非因一尊酒，畴为蔽余思。萋萋谷中兰，素质何葳蕤。仰不睹天日，敢望雨露滋。虽或微芬发，寂寞聊自知。萧艾升君堂，左右争光辉。与子固殊途，安用迫相疑。谡谡庭际松，一生恒孤植。幸以斤斧馀，风霜时摧击。亮无栋梁具，又乏桃李色。安能媚春阳，为人事雕饰。去去勿复言，敛分终山泽。班姬奉增成，衔理甘曲局。宁知迫岁晏，商飙粟寒玉。李平一侍儿，咳唾黄金屋。朝矜赐膏沐，夕矜荐丝竹。勿谗纨扇歌，此歌本当哭。山鸡具五色，毛尾长离蓰。顾影殊沾沾，凤皇当如斯。不独时世人，娄朱亦见欺。栖栖檐际凫，颈秃爪距卑。稻粱不时沾，鼎俎偶见遗。寄声于凤皇，何忍亦何疑。采薇吴山阿，行行日将夕。道逢羽衣子，授我药五色。谓我当服之，与天无终极。生趣久已沦，安能淹兹域。饰申以待归，留者翻为客。顾叹此寸心，千载谁当白。
杂诗六首·其一
作者：王世贞
朝代：明

开卷意不怿，躧步临清池。好风从东来，披拂中所宜。群植欣向荣，谁能安后时。踟蹰将西暝，稍稍见清辉。明月虽投怀，不鉴中所悲。非因一尊酒，畴为蔽余思。
杂诗六首其三
作者：王世贞
朝代：明
体裁：古风

谡谡庭际松，一生恒孤植。幸以斤斧馀，风霜时摧击。亮无栋梁具，又乏桃李色。安能媚春阳，为人事雕饰。去去勿复言，敛分终山泽。
杂诗六首其二
作者：王世贞
朝代：明
体裁：古风

萋萋谷中兰，素质何葳蕤。仰不睹天日，敢望雨露滋。虽或微芬发，寂寞聊自知。萧艾升君堂，左右争光辉。与子固殊途，安用迫相疑。
杂诗六首其五
作者：王世贞
朝代：明
体裁：古风

山鸡具五色，毛尾长离蓰。顾影殊沾沾，凤皇当如斯。不独时世人，娄朱亦见欺。栖栖檐际凫，颈秃爪距卑。稻粱不时沾，鼎俎偶见遗。寄声于凤皇，何忍亦何疑。
杂诗六首其六
作者：王世贞
朝代：明
体裁：古风

采薇吴山阿，行行日将夕。道逢羽衣子，授我药五色。谓我当服之，与天无终极。生趣久已沦，安能淹兹域。饰申以待归，留者翻为客。顾叹此寸心，千载谁当白。
杂诗六首其四
作者：王世贞
朝代：明
体裁：古风

班姬奉增成，衔理甘曲局。宁知迫岁晏，商飙粟寒玉。李平一侍儿，咳唾黄金屋。朝矜赐膏沐，夕矜荐丝竹。勿谗纨扇歌，此歌本当哭。
杂诗其二
作者：王世贞
朝代：明
体裁：古风

庭前有丹桂，西风吹落花。贵者集裀幕，贱者泥与沙。泥沙安足悲，裀幕安可誇。既离本枝固，焉能念芬华。毋为计荣辱，恻恻长自嗟。
李丈琦自解银台力辞不出读书燕中赋此见怀
作者：王世贞
朝代：明

当年风采动朝端，咫尺天衢行路难。金马醒多犹碍隐，银鱼卸却始成安。聊从秘术探鸿宝，不为雄心注鹖冠。见说郊居新赋就，可能将寄阿筠看。
李临淮竹园
作者：王世贞
朝代：明

李侯高馆逼云孤，翠竹弥空赤日无。一自六师烦受赈，不妨三径久从芜。清商似逗黄金缕，上客曾夸碧玉壶。唤作长矛三十万，紫薇诗调似官粗。
李主簿携具为别索诗
作者：王世贞
朝代：明

五陵车马日翩翩，上客空劳玳瑁筵。欲觅阮家青眼去，只烦流水两三弦。与君今日混风尘，明发生涯各自新。何限吴山何限色，不将名姓借时人。
李主簿携具为别索诗·其一
作者：王世贞
朝代：明

五陵车马日翩翩，上客空劳玳瑁筵。欲觅阮家青眼去，只烦流水两三弦。
李主簿携具为别索诗·其二
作者：王世贞
朝代：明

与君今日混风尘，明发生涯各自新。何限吴山何限色，不将名姓借时人。
李乾州风鉴妙天下不轻为人言然独数数属意余因赋答之
作者：王世贞
朝代：明

水镜惭相问，人今岂卧龙。尚馀难折项，犹属未归容。强饭终玄草，留书比素封。此生何所慕，杯酒莫辞醲。久尔称人相，如吾杜德权。青云他燕颔，赤日自鸢肩。肮脏虞翻骨，轻肥蔡泽年。小儒那足道，天地亦茫然。
李乾州风鉴妙天下不轻为人言然独数数属意余因赋答之·其一
作者：王世贞
朝代：明

水镜惭相问，人今岂卧龙。尚馀难折项，犹属未归容。强饭终玄草，留书比素封。此生何所慕，杯酒莫辞醲。
李乾州风鉴妙天下不轻为人言然独数数属意余因赋答之·其二
作者：王世贞
朝代：明

久尔称人相，如吾杜德权。青云他燕颔，赤日自鸢肩。肮脏虞翻骨，轻肥蔡泽年。小儒那足道，天地亦茫然。
李二丈给事以诗谢不赴看菊之约走笔倚和
作者：王世贞
朝代：明

不谓吹篪侣，弥甘在涧穷。浊醪玄夜隔，高枕白云同。处士逃何点，通家识孔融。祗应池草助，内史句逾工。
李于鳞损饷诸物侑以新诗走笔为谢 其一 石耳
作者：王世贞
朝代：明

西山石耳堪砺齿，挟露过云味更新。莫怪殷勤相寄赠，只今谁是采芝人。
李于鳞损饷诸物侑以新诗走笔为谢 其三 藤障子
作者：王世贞
朝代：明

七尺苍藤织寒玉，上有筼筜映眉绿。昨夜方床小簟眠，却疑身在潇湘曲。
李于鳞损饷诸物侑以新诗走笔为谢 其二 龙井茶
作者：王世贞
朝代：明

龙井侬分玉乳花，虎丘余剪碧璚芽。何时踞坐松阴下，纱帽藤衫对品茶。
李于鳞损饷诸物侑以新诗走笔为谢 其四 鹦鹉杯
作者：王世贞
朝代：明

鹦鹉洲前祢客过，英魂磊砢堕江波。千秋一入高阳手，为问鸱夷量较多。
李于鳞损饷诸物侑以新诗走笔为谢·石耳
作者：王世贞
朝代：明

西山石耳堪砺齿，挟露过云味更新。莫怪殷勤相寄赠，只今谁是采芝人。龙井侬分玉乳花，虎丘余剪碧璚芽。何时踞坐松阴下，纱帽藤衫对品茶。七尺苍藤织寒玉，上有筼筜映眉绿。昨夜方床小簟眠，却疑身在潇湘曲。鹦鹉洲前祢客过，英魂磊砢堕江波。千秋一入高阳手，为问鸱夷量较多。
李于鳞罢官歌
作者：王世贞
朝代：明

人间奇事竟何限，李生掉头西出关。金鱼紫衫掷中道，曳耒长耕历下山。巨灵高掌摭不住，玉女噏呓愁云鬟。以东岳海奋生色，星河错落雄其间。雕锼万象抉元气，从此天公不得閒。词场雁行忝王李，怅望逸翮胡由攀。燕京冠盖但巀嵲，狂夫往事犹能说。酒歌哀弦下风雨，剑舞急调排虹霓。谢榛十诗九不道，布衣吾侪甘折节。凤凰池头失傲吏，馀子散作中原别。已许肮脏骄青云，复将飘零斗白雪。虽其远游足畅意，五斗往往摧余舌。呜呼李生太奇绝，赠生两丸弄千秋，骑一黄鹄览九州。君不见古来豪杰多自量，屈宋焉敢兼巢由。
李伯承迁尚宝丞却寄
作者：王世贞
朝代：明

偶展除书读，弹冠有姓名。谁其尚符玺，君未厌承明。儤直依温树，裁诗忆露茎。亦知东海上，蚤晚碧云生。
李先生□以诗集见委序草次奉答
作者：王世贞
朝代：明

征君亭馆傍嵩丘，一字吟安傲五侯。不向汝南夸月旦，还从江左问阳秋。骥能伏枥宁嗟老，蚌始成珠可暗投。莫倚阳春轻索和，千年孤调使人愁。
李公自留都督学转北奉常有赠
作者：王世贞
朝代：明

教铎方传振旧京，容台忽尔傍承明。行时祖帐看犹绛，到日长斋羡独清。天地似新周礼乐，星辰依旧汉公卿。由来柱史偏谙典，门下何烦致两生。
李兵使蓁邀游密云城楼
作者：王世贞
朝代：明

丽谯高拥白云愁，多暇相携此壮游。万马春齐新制府，千山日静古檀州。河边享士投醪足，幕里论兵借箸筹。君自大夫谙故事，却从王粲问登楼。
李南雄而进
作者：王世贞
朝代：明

尔父南宫老，尊为帝者师。向来麟阁重，况有凤毛奇。难弟曾双戟，中年暂一麾。累朝悬赐履，万里借褰帷。庾岭熊轩过，凌江雀舫移。宦资装石见，心事买山知。乔木风霜古，渔樵日月私。浮云回意气，流水瑩须眉。学稼兴时早，看花散每迟。不须求大药，即此是仙资。
李南雄而进
作者：王世贞
朝代：明
体裁：五言排律

尔父南宫老，尊为帝者师。向来麟阁重，况有凤毛奇。难弟曾双戟，中年暂一麾。累朝悬赐履，万里借褰帷。庾岭熊轩过，凌江雀舫移。宦资装石见，心事买山知。乔木风霜古，渔樵日月私。浮云回意气，流水莹须眉。学稼兴时早，看花散每迟。不须求大药，即此是仙资。
李国宾持服还吴寻返豫章邸诸君约诗为赠
作者：王世贞
朝代：明

凤去洪都里，乌啼茂苑枝。琴弹不成调，箫奏有余悲。荀令香时歇，何郎粉渐隳。唯余八公在，为返鬓边丝。
李太史本宁督学关西以得与于鳞后先自喜责诗为赠
作者：王世贞
朝代：明

玺书今旦出承明，仙掌莲花色自惊。三辅豪贤俱北面，一时词赋更西京。黄河直泻昆仑派，白雪遥飞郢里声。倘问受经诸弟子，可能无让济南生。被紫横金三十余，清芬藉甚满衿裾。欲知绛帐传来业，尽是青藜读后书。日出终南无隐豹，春回河曲有腾鱼。他时倘遇登龙客，为道膺门古不如。
李太史本宁督学关西以得与于鳞后先自喜责诗为赠·其一
作者：王世贞
朝代：明

玺书今旦出承明，仙掌莲花色自惊。三辅豪贤俱北面，一时词赋更西京。黄河直泻昆仑派，白雪遥飞郢里声。倘问受经诸弟子，可能无让济南生。
李太史本宁督学关西以得与于鳞后先自喜责诗为赠·其二
作者：王世贞
朝代：明

被紫横金三十余，清芬藉甚满衿裾。欲知绛帐传来业，尽是青藜读后书。日出终南无隐豹，春回河曲有腾鱼。他时倘遇登龙客，为道膺门古不如。
李子任侠好施予有古朱家剧孟风而文采胜之忽过余下榻留连竟日其空谷之慰可知也因赋近体一章赠之
作者：王世贞
朝代：明

十年裘马自从容，肝胆中原惜未逢。倦后蓬蒿寻仲蔚，见来湖海失元龙。青山半入囊中草，明月长寒匣里锋。震泽烟波三万顷，酒船诗卷莫辞从。
李子华见过偶成
作者：王世贞
朝代：明

此身犹健在，归计日萧疏。尔挟轩皇问，吾安泛胜书。闲真爱罗雀，懒至怯烹鱼。垂死犹贪客，徐卿未易如。
李孝甫大仆有弟常甫宾甫渐甫俱能文章以友爱闻而孝甫多宦游不时聚首因名其斋前之池曰看云而乞余短歌纪之
作者：王世贞
朝代：明

有云不驻梁公马，有池不洗右军墨。有池但作谢家梦，有云长歌杜陵忆。君言三弟俱好文，映日补天成五色。纵令行雨少时会，任是飘风散不得。但使埙篪吹遏空，何必要江东日暮寻李白。
李宗伯以四绝句慰余请告赋此奉酬且伸后约
作者：王世贞
朝代：明

清狂贺监雪盈颅，再乞君王旧镜湖。最爱青莲李供奉，掌中投赠四骊珠。一书驰奏请林皋，旅病经时骨自高。十月霜浓流潦降，怜君空赋广陵涛。肯向朝贤叹积薪，从他籍底日沈沦。若教容易居薪上，已作君厨爨下尘。金陵市酒黑于油，公肯来寻从事不。莫道老夫归思恶，比他陶令尚风流。
李宗伯以四绝句慰余请告赋此奉酬且伸后约·其一
作者：王世贞
朝代：明

清狂贺监雪盈颅，再乞君王旧镜湖。最爱青莲李供奉，掌中投赠四骊珠。
李宗伯以四绝句慰余请告赋此奉酬且伸后约·其三
作者：王世贞
朝代：明

肯向朝贤叹积薪，从他籍底日沈沦。若教容易居薪上，已作君厨爨下尘。
李宗伯以四绝句慰余请告赋此奉酬且伸后约·其二
作者：王世贞
朝代：明

一书驰奏请林皋，旅病经时骨自高。十月霜浓流潦降，怜君空赋广陵涛。
李宗伯以四绝句慰余请告赋此奉酬且伸后约·其四
作者：王世贞
朝代：明

金陵市酒黑于油，公肯来寻从事不。莫道老夫归思恶，比他陶令尚风流。
李宪使示蜀中诸诗率尔酬答
作者：王世贞
朝代：明

芙蓉万仞插天寒，乐府新传蜀道难。把向风流贺宾客，不知还拟谪仙看。
李户部洁夫移疾归赵贻诗问我林居和韵奉答
作者：王世贞
朝代：明

旅退孤踪能念我，中兴一疏独看君。大都名在犹堪累，至竟身轻自不群。马去丛台花底月，帆收茂苑柳边云。传经但不输中垒，誓墓何妨嗣右军。
李文正吴文定诸学士于海月庵赏十月菊五七言律俱以前用骑字押和颇成险窘余戏悉为步之
作者：王世贞
朝代：明

贪看晚节傲霜飔，淡色幽香冷不辞。入坐叵罗争自引，归来款段未须骑。推敲月下犹孤语，竞病风流彼一时。若使东篱主人在，攒眉那肯和新诗。
李时养授室
作者：王世贞
朝代：明

那输谢傅墅，聊具戴生装。白几供棋隐，青衣控酒狂。稍宽怀土切，莫怯受恩长。但使比邻健，过从日不妨。
李本宁兄过访挟客曰来君者其名相如其字不疑与谈而悟则吾贞吉先生也喜而赋长篇赠之
作者：王世贞
朝代：明

本宁别燕中，十见秋草白。忽通应门刺，使我倒双舄。鸦鬓犹未苍，虬髯顿成赤。寒暄未及展，已进所携客。轻褣乍飘扬，朱辅吐温晰。晔然一顾盻，光彩映萝薜。姓疑护儿后，名自长卿得。稍停见隆准，薆语通促膝。始悟自陶徙，翻称范少伯。纵复紫可怜，宁夺南离色。不戴远游冠，却杖远游策。黄鹄摩天来，肯作樊笼翮。剥枣温浊醪，展歌恣欢噱。床头挂君画，袖中出君迹。神交复会面，数载今一夕。却顾斗柄间，参商当不隔。勿问王孙归，所愁关尹识。
李本宁大参自楚访我弇中纪别二章
作者：王世贞
朝代：明

艖䒀忽转越来溪，太史浮湘下会稽。误拟真人栖海上，久知夫子在关西。看它气色还金马，顾我形神似木鸡。稍喜蓟门游子到，别筵能唱白铜鞮。谁堪支策访柴荆，一笑高天青眼明。八月江涛为起色，五弦春雪乍成声。雄飞岂复吾曹事，狎主凭君异日盟。却笑少陵都不解，李侯那肯似阴铿。
李本宁大参自楚访我弇中纪别二章·其一
作者：王世贞
朝代：明

艖䒀忽转越来溪，太史浮湘下会稽。误拟真人栖海上，久知夫子在关西。看它气色还金马，顾我形神似木鸡。稍喜蓟门游子到，别筵能唱白铜鞮。
李本宁大参自楚访我弇中纪别二章·其二
作者：王世贞
朝代：明

谁堪支策访柴荆，一笑高天青眼明。八月江涛为起色，五弦春雪乍成声。雄飞岂复吾曹事，狎主凭君异日盟。却笑少陵都不解，李侯那肯似阴铿。
李本建乡进士以其兄本宁大参之状来请铭其母匡得五言一律赠之
作者：王世贞
朝代：明

冲寒孝廉舫，来问议郎碑。密竹辉彤管，新文愧色丝。俱怜五凤曲，同作一乌悲。绝胜周侯母，唯余义庆知。
李水部父母
作者：王世贞
朝代：明

地有庞公隐，贤其德曜伦。耦耕秋雨外，举案楚江滨。志已传经遂，恩方赐帛均。肉分大官腊，酒割上林春。翟茀鱼轩贵，宫袍鹭锦新。巫云助眉宇，湘雪斗风神。三妇调弦好，诸孙戏蜡频。当筵奏郢曲，上客是秦人。汤沐偏南纪，衣冠更北辰。彭年众所颂，吾意在庄椿。
李照者故徐方伯子与与仆之笔砚交也膺贡北上一诗赠之
作者：王世贞
朝代：明

襄南纳节任居诸，地下修文亦替除。谁信青毡余旧宿，于今白首向公车。垂钩渭叟长嫌直，结网唐家故不疏。主府似怜三语掾，橐装无恙万言书。
李程二生皆国手也同入张公洞视仙人局戏赠一绝
作者：王世贞
朝代：明

还携国手出人间，洞里云封玉局閒。却道仙家无岁月，误他樵斧烂春山。
李荷明府悉以晋中新诗刻见赠
作者：王世贞
朝代：明

汝真秦相裔，题刻遍山崖。处处五云色，时时千古怀。银钩看转好，玉案报仍乖。欲拟君家例，移来嵌小斋。
李驸马歌
作者：王世贞
朝代：明

花底红藤引碧油，青春都尉正风流。妆成弄玉俱调管，埒就铺金对赌筹。却笑大功坊里客，犹烦十指觅封侯。白玉双侵鬓底鸦，含桃的的破莲花。黎明澡盌金平脱，薄暮温汤玉辟邪。最耐内人俱国色，不知若个是家家。谁家青衣鬓欲皤，秋天一曲胜韩娥。初疑夕籁流银汉，复似松飙写绿波。君问长安环佩客，几人曾解听吴歌。
李驸马歌·其一
作者：王世贞
朝代：明

花底红藤引碧油，青春都尉正风流。妆成弄玉俱调管，埒就铺金对赌筹。却笑大功坊里客，犹烦十指觅封侯。
李驸马歌·其三
作者：王世贞
朝代：明

谁家青衣鬓欲皤，秋天一曲胜韩娥。初疑夕籁流银汉，复似松飙写绿波。君问长安环佩客，几人曾解听吴歌。
李驸马歌·其二
作者：王世贞
朝代：明

白玉双侵鬓底鸦，含桃的的破莲花。黎明澡盌金平脱，薄暮温汤玉辟邪。最耐内人俱国色，不知若个是家家。
李驸马歌·其二
作者：王世贞
朝代：明
体裁：古风

白玉双侵鬓底鸦，含桃的的破莲花。黎明澡碗金平脱，薄暮温汤玉辟邪。最耐内人俱国色，不知若个是家家。
李驹以父集见授悲感有述
作者：王世贞
朝代：明

莽苍中原气不开，萧条海色隐蓬莱。居然一雨将龙化，无数遗珠并月来。地下修文班管业，君家接武佩刀才。江南总有阳春和，白雪何人许更裁。
杜清甫丈九十矣而矍铄如少年曾忆白香山赠裴淄州云九十不衰真地仙因倚起语寿之
作者：王世贞
朝代：明

九十不衰真地仙，姓名无忝杜延年。围棋纵负人人墅，卖药能宽处处田。春暖弦歌秦女巷，午晴诗画米家船。携来鸠杖那防噎，赠得羊裘不肯穿。自剔残灯书小令，旋烹新茗结清缘。惟应蓟子摩铜狄，见尔垂髫学数钱。
杜翁少时葬亲夜归大雪几殆若有神人送之得免文太史图之矣而又属蜀人毛太史诗之久失复得诸贤异其事倚韵和赠成卷余亦嗣焉
作者：王世贞
朝代：明

死孝仍？攀柏身，生还刚及启关辰。雪深踪迹唯狐兔，夜久扶携有鬼神。万里璧完诗不偶，百年珠陨画如真。莫言弧矢男儿志，惆怅谁为扫墓人。
杜翁少时葬亲夜归大雪几殆若有神人送之得免文太史图之矣而又属蜀人毛太史诗之久失复得诸贤异其事倚韵和赠成卷余亦嗣焉
作者：王世贞
朝代：明
体裁：七言律诗

死孝仍�攀柏身，生还刚及启关辰。雪深踪迹唯狐兔，夜久扶携有鬼神。万里璧完诗不偶，百年珠陨画如真。莫言弧矢男儿志，惆怅谁为扫墓人。
来罗
作者：王世贞
朝代：明

并蒂青莲花，下覆双鸳鸯。秋风昨夜来，那得似侬长。步出西昌门，行经少年道。所遇无故物，焉得不速老。
来罗·其一
作者：王世贞
朝代：明

并蒂青莲花，下覆双鸳鸯。秋风昨夜来，那得似侬长。
来罗·其二
作者：王世贞
朝代：明

步出西昌门，行经少年道。所遇无故物，焉得不速老。
杨叛儿
作者：王世贞
朝代：明

六尺龙须席，尺二虎珀枕。甲夜不见侬，丙夜不成寝。
杨子用舍弟韵见贻且及助甫旧游之感遂酬一律
作者：王世贞
朝代：明

共传经术授诸生，赋就还闻动两京。偶为吴阊新柳色，却怜张绪旧游名。江天暮霭空云树，汉苑秋风自露茎。池草总题那敢寄，五言君已号长城。
杨少宰伯谦扶侍太夫人归里得二首
作者：王世贞
朝代：明

百年将母世谁如，出入三朝昼绣馀。帝许山涛无启事，天容潘岳有亲舆。堂开晚色萱长好，篱隐寒香菊未疏。不是面承宸语切，还期那肯顾尚书。青山一片帝城南，离思无多酒任酣。座里台垣元待八，刀头明镜祇容三。停云客羡归云懒，捧日心从爱日耽。临别故人毋惜道，不知中散有何堪。
杨少宰伯谦扶侍太夫人归里得二首·其一
作者：王世贞
朝代：明

百年将母世谁如，出入三朝昼绣馀。帝许山涛无启事，天容潘岳有亲舆。堂开晚色萱长好，篱隐寒香菊未疏。不是面承宸语切，还期那肯顾尚书。
杨少宰伯谦扶侍太夫人归里得二首其二
作者：王世贞
朝代：明
体裁：七言律诗

青山一片帝城南，离思无多酒任酣。座里台垣元待八，刀头明镜祇容三。停云客羡归云懒，捧日心从爱日耽。临别故人毋惜道，不知中散有何堪。
杨文学伯翼翛园
作者：王世贞
朝代：明

五亩蓬蒿地，翛然都不营。有花自开谢，无酒亦沈冥。永任周遭碧，山从映带青。故人劳问字，杨子倦谈经。
杨柳枝
作者：王世贞
朝代：明

西蜀竹枝君莫听，且听东吴杨柳枝。是处春阴堪画舫，何村树杪不青旗。杨柳吴阊千万枝，横塘风绾曲尘丝。不缘游子无攀折，总为情人少别离。飞花欲捲翠蛾颦，浪打萍飘恼杀人。犹胜洛阳东陌上，北风吹作马蹄尘。十月寒轻叶未凋，淡黄疏绿短长条。无情有态堪怜处，日脚云头雨半腰。
杨柳枝·其一
作者：王世贞
朝代：明

西蜀竹枝君莫听，且听东吴杨柳枝。是处春阴堪画舫，何村树杪不青旗。
杨柳枝·其三
作者：王世贞
朝代：明

飞花欲捲翠蛾颦，浪打萍飘恼杀人。犹胜洛阳东陌上，北风吹作马蹄尘。
杨柳枝·其二
作者：王世贞
朝代：明

杨柳吴阊千万枝，横塘风绾曲尘丝。不缘游子无攀折，总为情人少别离。
杨柳枝·其四
作者：王世贞
朝代：明

十月寒轻叶未凋，淡黄疏绿短长条。无情有态堪怜处，日脚云头雨半腰。
杨白花
作者：王世贞
朝代：明

宫中小女髻如鸦，连臂蹋足唱杨花。唱得杨花浑胜雪，不知飘向阿谁家。塞北江南望何极，衠道藏鸦白门色。沙深日冷不得青，独抱长条三叹息。
杨翁八十述寿一章
作者：王世贞
朝代：明

昔多长者游，弱冠忝公车。是时杨翁父，业已八十余。啖我园中橘，酌醴鲙神鱼。翁时侍其侧，恂恂复怡愉。转盼能几何，翁寿差亦如。已损负郭田，仅存立壁庐。人是羲皇人，居即畏垒居。但贵心朴诚，何必口诗书。笑彼夸毗子，营营锥刀趋。所窃若已盈，所得无乃虚。劝君安桑梓，化日正舒徐。
杨都督将解镇赋二绝迎之
作者：王世贞
朝代：明

马伏波书谁不惜，杜征南传世何知。自从身扫鲸鲵后，湖海春风遍酒旗。忽雷驳散紫花文，明月弓韬青海云。莫向灞陵愁醉尉，何人不道李将军。
杨都督将解镇赋二绝迎之·其一
作者：王世贞
朝代：明

马伏波书谁不惜，杜征南传世何知。自从身扫鲸鲵后，湖海春风遍酒旗。
杨都督将解镇赋二绝迎之其二
作者：王世贞
朝代：明
体裁：七言绝句

忽雷驳散紫花文，明月弓韬青海云。莫向灞陵愁醉尉，何人不道李将军。
杭州诗人蒋少翼馆于中涓所薄游不偶将归故乡赋此送之
作者：王世贞
朝代：明

钱唐诸父老，问尔长安时。累宿内供奉，可称明主诗。狗监不晓荐，马卿亦何为。今日孤山径，还容二仲知。
松楼歌
作者：王世贞
朝代：明

金华真人列仙丈，叱石初成气愈王。自云神仙好楼居，结巢百尺松之上。黯淡曾回日月光，屈蟠尽作虬龙状。楼中之人鬓萧骚，岸帻独卧青天高。窗间数下千年鹤，障里常飞六月涛。不学秦封污岳观，欲同庄社混蓬蒿。松脂夜明茯苓白，手持长镵斸其侧。饱吸清泉九咽寒，更倚栏干啸秋色。
松法师示微疾须陈米作粥侑以小诗
作者：王世贞
朝代：明

自是庵罗树下身，现将微疾欲明真。莫疑香积盂中米，居士原来有胜因。
松萝峰
作者：王世贞
朝代：明

清泉古樾坐盘陀，览处无多会处多。土木时来俱绮绣，兹峰不改旧松萝。
极寒拨垆中灰得小火遂成
作者：王世贞
朝代：明

榾柮灰残冷更新，拨深微火似鱼鳞。虽然拨得无些子，少选能为满屋春。
林公不食书此恼之
作者：王世贞
朝代：明

野夫饱饭罢，散发卧南窗。亦作降心计，无心可待降。
林公励志薰修七日不食走笔问之
作者：王世贞
朝代：明

东林公，东林公，禅房寂寂苍苔空。七日不受人天供，出门双颊桃花红。我不愿白牛乳，回汝黄金色。亦不愿一麻复一米，令汝肌肤削如腊。藜羹豆饭香且圆，树影忽过窗西偏。即呼杂食吾亦可，饱啜松风任意眠。
林大迪者故同年尚书对山子也闰秋之月忽访我海上以其所著丛桂堂草来读之大较鸿鬯典丽不操闽音而七言古近体尤自烺烺维林之先父子兄弟正八座者四人其它乘朱轮组银艾者又十余人大较以高节伟行着天下盖业先其大者而于兹途实未辟也夫岂独闽自待用先生与长沙诸公角善夫先生与北地信阳诸公角而草昧尚屯时伤质胜君子犹有歉焉今者彬彬矣筚路蓝缕之徒大迪其超乘焉美哉余甫有笔砚戒不能为之叙而以一诗致赏
作者：王世贞
朝代：明

代有尚书能识履，里多乔木总推林。传来凤羽寻常物，别采龙唇大始音。小语时时霏屑玉，新编字字比南金。老夫且拭山阳泪，报尔悠然千古心。
林近夫朝回时返岭外以诗见寄感而有答
作者：王世贞
朝代：明

杯酒沉沉且杜机，新诗一读泪堪挥。谁能汉省分凫舄，便向吴山问薜衣。客许故情销骨后，自怜前事捧心非。封书欲发还多感，纵有梅花驿骑稀。
枝上小雀
作者：王世贞
朝代：明

尺鴳栖一枝，粒粟俄已饱。却笑垂天鹏，饥飞何时了。
枯鱼过河泣
作者：王世贞
朝代：明

鲂鲤水中居，寄声于枯鱼。女欲顾俦匹，不能保其躯。主饮过三爵，短袖出中厨。脯腊无不为，还得我时否。枯鱼泣寄声，鲂鲤太不慈。我当无女日，女当有我时。大海天茫茫，喣沫各相怡。但睹长千岁，焉睹后来菑。
柏叶仙人歌
作者：王世贞
朝代：明

柏叶仙人不须字，柏叶飧成朝上帝。昨者玉京高宴归，却遇刘安守天厕。读书刺促生不休，偶然真籍误见收。赤明龙汉微茫事，说著群仙总掉头。
柏林寺
作者：王世贞
朝代：明

赵州城东古柏林，赵州阇黎知我深。究竟现应居士法，不须瓜蔓老婆心。
柏溪翁写竹妙得彭城墨派而不轻为人作以故传世颇鲜此纸仅以数枝寓意耳而姿态溢出乃子尚书公刻之石摹本示余不胜仰止敬题于后
作者：王世贞
朝代：明

子猷爱此君，不能一传神。谁为传神者，峭茜得其真。前有文湖州，后有王舍人。沈翁天机活，不借丹青色。尽吸淇澳秋，缩入文园墨。披梢凤尾振，写箨龙鳞坼。兴来两三枝，势若一万尺。翁乘葛溪杖，转叩湘君宅。零落吉光裘，片羽千金直。幸有凤沼儿，摹之于乐石。石能使竹寿，竹能救石顽。遂令风云气，长留天地间。羹墙莫深慕，徒益泪痕斑。
柬子与
作者：王世贞
朝代：明

汝去愁真宰，新诗就不难。岂因兵计折，翻仗世途安。鼎足谁先下，琴心且自弹。要盟一寸地，矫首蓟门寒。伦辈宁狂者，诗篇好问之。千秋何尔态，万象岂余私。左袒青云夺，中原白日垂。可关儿女计，嚄唶受人悲。
柬子与·其一
作者：王世贞
朝代：明

汝去愁真宰，新诗就不难。岂因兵计折，翻仗世途安。鼎足谁先下，琴心且自弹。要盟一寸地，矫首蓟门寒。
柬子与·其二
作者：王世贞
朝代：明

伦辈宁狂者，诗篇好问之。千秋何尔态，万象岂余私。左袒青云夺，中原白日垂。可关儿女计，嚄唶受人悲。
柬子相考功
作者：王世贞
朝代：明

宴坐尚书省，时才屈指中。西来李襄国，不数汉扶风。名岂缘吾大，人今向尔工。莫令湖海上，寥廓见冥鸿。
柳公权行书禊诗后序卷
作者：王世贞
朝代：明

永和一叙笔神绝，遗刻居然走千古。兴公文是掷地声，安石诗为碎金语。群贤尔时气争王，那应零落同尘土。绢素风神出豪鸷，柳家新样畴能睹。锋距宁登由也堂，委蛇耻效邯郸步。呜呼开元以还骨格变，诚悬亦是书中虎。不辞倾橐为买将，欲傍墨池追定武。君不见鲁男子矻矻可畏哉，自云善学君之祖。
柳洲亭即事作
作者：王世贞
朝代：明

紫微分馆曲城阿，碧甃朱栏奈胜何。一一芙蓉争插汉，双双舴艋戏回波。烟将暝色归萝薜，风引歌声出芰荷。今日吴兴使君道，柳洲佳较白蘋多。
柳陈父再来出其诗尤胜因得征其两馆平津事且有悼亡之戚茕然一身而其尊人为湖南小官方捐橐为饷感而赠之
作者：王世贞
朝代：明

重来诗更好，稍稍露行藏。却问平津邸，何如谷口庄。铗弹宁为腹，弦断别萦肠。薄禄湖南地，瞻云泪万行。
树中草
作者：王世贞
朝代：明

共承雨露恩，俱作青袍色。方朔与侏儒，根柢不相直。
栖贤别墅
作者：王世贞
朝代：明

一啖栖贤笋，能令齿舌芬。箨龙留付雨，梢凤尽干云。念欲同清隐，谁能无此君。长镵白木柄，自与鹿麛群。
桂枝香
作者：王世贞
朝代：明

东风一骑。几日发长安，欲留无计。猛见柔黄，嫩绿压冰成水。青山处处青螺小，隐孤村、夕阳鸦背。那时离别，除非醉后，不教愁死。记岁暮停桡淮沚。急难甥舅，穷途兄弟。雨妒霜骄，了却半生滋味。临岐不尽心头事，怯乡愁、难更提起。渭城人酒，点点滴滴，渭阳人泪。
案头苏诗一编偶展读之有云龙钟三十九劳生已强半岁暮日斜时还为昔人叹公倅馀杭日作盖取白乐天语兴感也此公尚为摇落语吾辈宁无穷途之恸因成一章兼示舍弟虽然公兄弟名位穹显晚节各天而吾以早废弃故相守田亩间差为优耳他固不敢较也
作者：王世贞
朝代：明

偶诵苏公诗，龙钟三十九。身犹一方佐，名满天下口。伊余射策年，与公颇先后。虽忝大夫列，六载归南亩。人间失意事，所历无不有。多岐梦犹惴，百炼心欲朽。雌黄堕齿颊，雄白空知守。西风傲短褐，居然成野叟。流年蠹书卷，残日渔杯酒。用禅文寂寞，塞兑防秽呕。斋前种白杨，萧瑟鸣虚牖。顾谓吾季方，吾言汝知否。今古伯仲名，无出苏公右。风云壮接翼，天地老分手。踯躅瘴海间，能无叹不偶。万事吾敢如，一得颇无负。蓼莪固永废，棠棣幸终友。去去入吴山，相携共白首。
梁内史奉诏为谭司马治墓便道归省访余弇园得三绝赠之
作者：王世贞
朝代：明

罢辍螭头直，行封马鬣阡。君看大司马，应否象祈连。白发闾休倚，红颜且下机。里中争诧说，内史锦衣归。弇园五载内，重见二难过。不独金兰合，还怜玉树多。
梁内史奉诏为谭司马治墓便道归省访余弇园得三绝赠之·其一
作者：王世贞
朝代：明

罢辍螭头直，行封马鬣阡。君看大司马，应否象祈连。
梁内史奉诏为谭司马治墓便道归省访余弇园得三绝赠之·其三
作者：王世贞
朝代：明

弇园五载内，重见二难过。不独金兰合，还怜玉树多。
梁内史奉诏为谭司马治墓便道归省访余弇园得三绝赠之·其二
作者：王世贞
朝代：明

白发闾休倚，红颜且下机。里中争诧说，内史锦衣归。
梁希鸿广陵人工古文辞贫不能诣吴门今有所因渡江见访得二绝赠之
作者：王世贞
朝代：明

梁生日赋广陵潮，一水吴门天样遥。二十四桥都踏遍，可曾还见伯通桥。扬州白盐雪满船，扬州白苎白于绵。莫将流水轻弹尽，此调那容估客怜。
梁希鸿广陵人工古文辞贫不能诣吴门今有所因渡江见访得二绝赠之·其一
作者：王世贞
朝代：明

梁生日赋广陵潮，一水吴门天样遥。二十四桥都踏遍，可曾还见伯通桥。
梁希鸿广陵人工古文辞贫不能诣吴门今有所因渡江见访得二绝赠之·其二
作者：王世贞
朝代：明

扬州白盐雪满船，扬州白苎白于绵。莫将流水轻弹尽，此调那容估客怜。
梁廷尉彦国恤刑吴中
作者：王世贞
朝代：明

泣车恩自帝心裁，祝网人誇主圣开。白日御楼双凤诏，青春使者五羊才。三年旱色飞章转，六代风流揽辔回。不为王生堪结袜，异时丹笔在燕台。
梁思伯内翰过访
作者：王世贞
朝代：明

芜城分手叹离居，尺素论心岁不虚。君爱王维诗里画，我悬梁鹄帐中书。娄江柏叶将云暖，庾岭梅花带月疏。此会何年更何地，可能杯酒不踌蹰。
梁长子自泰山归以百三十韵诗见誇因成俚歌奉嘲
作者：王世贞
朝代：明

梁伯龙，真龙伯，自从钓鳌忤上帝，压之尚馀三百尺。笑语王先生，长者所苦为杯棬。男儿失意则蓬累，焉能委身眉睫间。北渡洪河，东游泰山。举头出天门，舒手扪日观。白云封中起，袖欲割其半。岳帝不敢呵，玉女一笑粲。是何魍魉来，令我山灵怖欲窜。梁伯龙，醉携金壶汁，倒翻玉女盆。诗成一千三百言，千三百颗明珠圆。长吟短咏不肯眠，西风吹骨骨欲颠，其若囊中无一钱。王先生为汝作诗劵，减之一字一匹绢。天公笼统无月旦，买者为谁复谁怨。梁伯龙，勿懊恼，归来从容问若姥。东家侏儒日苦饱，长者不呆真是宝。
梅竹双清卷歌题所藏王冕元章吴镇仲画也
作者：王世贞
朝代：明

野夫策杖村南复村北，处处东君吝消息。瞥然缟素一枝横，又见琳琅数竿碧。一枝春之先，数竿冬之后。俯仰天地间，与尔成三友。衡门掩卧不一旬，淇园大庾无精神。樵青已侵翠凤尾，？母吹散玉龙鳞。赖得吴镇及王冕，前与二友传其真。虚堂展看仅盈尺，二友居然侍吾侧。问之不言对以臆，眉宇萧萧吐佳色。吾不能学范詹事，西遣关中使，却寄江南春，消芳悴粉何足论。吾不能学家骑曹，不可一日无，所至植此君，封篱护箨何纷纭。二友寓我簏，俨若洛下东西两头屋。一头剪得潇湘云，一头小贮罗浮玉。镇也九咽吐吸天浆腴，冕亦磊砢节目非凡夫。扶舆清气合此图，快矣乎快矣乎，此图此友吾不孤。
梅竹双清卷歌题所藏王冕元章吴镇仲画也
作者：王世贞
朝代：明
体裁：古风

野夫策杖村南复村北，处处东君吝消息。瞥然缟素一枝横，又见琳琅数竿碧。一枝春之先，数竿冬之后。俯仰天地间，与尔成三友。衡门掩卧不一旬，淇园大庾无精神。樵青已侵翠凤尾，�母吹散玉龙鳞。赖得吴镇及王冕，前与二友传其真。虚堂展看仅盈尺，二友居然侍吾侧。问之不言对以臆，眉宇萧萧吐佳色。吾不能学范詹事，西遣关中使，却寄江南春，消芳悴粉何足论。吾不能学家骑曹，不可一日无，所至植此君，封篱护箨何纷纭。二友寓我簏，俨若洛下东西两头屋。一头剪得潇湘云，一头小贮罗浮玉。镇也九咽吐吸天浆腴，冕亦磊砢节目非凡夫。扶舆清气合此图，快矣乎快矣乎，此图此友吾不孤。
梅花下得刘伯真廷尉书却寄
作者：王世贞
朝代：明

万里清江万里鱼，即看鱼尾定何如。江南二月梅花后，剖得夷陵八月书。小苑红梅刺眼新，一枝分作峡江春。长安驿骑知何限，天上于今少故人。
梅花下得刘伯真廷尉书却寄·其一
作者：王世贞
朝代：明

万里清江万里鱼，即看鱼尾定何如。江南二月梅花后，剖得夷陵八月书。
梅花下得刘伯真廷尉书却寄·其二
作者：王世贞
朝代：明

小苑红梅刺眼新，一枝分作峡江春。长安驿骑知何限，天上于今少故人。
梅花落
作者：王世贞
朝代：明

窗外梅花落，辽西尚未归。霜风吹玉笛，寒月满金微。此际征人幕，应同少妇机。那堪驿使断，心逐岭鸿飞。
梓于鳞集有感八绝句
作者：王世贞
朝代：明

屈指燕台被发时，调高长惜和人谁。何人不诵阳春句，只有君身那得知。星河萧瑟泻琼泉，雪岭嵯峨刺九天。不道钟期身尚在，转翻山水伯牙弦。东去名山是岱宗，千秋长耸碧芙蓉。谁能拄杖天门里，细数璚楼十二重。雪楼高傍㟙湖濆，消渴频年卧白云。问得儿驹留草在，教人翻恨卓文君。若问陵阳剖后名，双悬皎月照咸京。不然仍隐荆山去，看即须偿十五城。珊瑚七尺射吴天，十万骊珠颗颗圆。解道人间饶异宝，老夫亲自见沈渊。与君当日共三馀，毫腐囊收定不如。一字雕成真玉叶，千秋忽发冢中书。柴门却扫自无尘，吟忆君诗静忆身。纵有馀年那足羡，白头谁是守玄人。
梓于鳞集有感八绝句·其一
作者：王世贞
朝代：明

屈指燕台被发时，调高长惜和人谁。何人不诵阳春句，只有君身那得知。
梓于鳞集有感八绝句其七
作者：王世贞
朝代：明
体裁：七言绝句

与君当日共三馀，毫腐囊收定不如。一字雕成真玉叶，千秋忽发冢中书。
梓于鳞集有感八绝句其三
作者：王世贞
朝代：明
体裁：七言绝句

东去名山是岱宗，千秋长耸碧芙蓉。谁能拄杖天门里，细数璚楼十二重。
梓于鳞集有感八绝句其二
作者：王世贞
朝代：明
体裁：七言绝句

星河萧瑟泻琼泉，雪岭嵯峨刺九天。不道钟期身尚在，转翻山水伯牙弦。
梓于鳞集有感八绝句其五
作者：王世贞
朝代：明
体裁：七言绝句

若问陵阳剖后名，双悬皎月照咸京。不然仍隐荆山去，看即须偿十五城。
梓于鳞集有感八绝句其八
作者：王世贞
朝代：明
体裁：七言绝句

柴门却扫自无尘，吟忆君诗静忆身。纵有馀年那足羡，白头谁是守玄人。
梓于鳞集有感八绝句其六
作者：王世贞
朝代：明
体裁：七言绝句

珊瑚七尺射吴天，十万骊珠颗颗圆。解道人间饶异宝，老夫亲自见沈渊。
梓于鳞集有感八绝句其四
作者：王世贞
朝代：明
体裁：七言绝句

雪楼高傍㟙湖濆，消渴频年卧白云。问得儿驹留草在，教人翻恨卓文君。
梦中得“百年那得更百年，今日还须爱今日。”
作者：王世贞
朝代：明

化人宫中百事无，道书一卷酒一壶；枝头黄乌听作曲，西山白云看作图。朝爱朝暾上东岫，夕映夕阳映东牖；任他故人不通谒，任他朝事不挂口。偶然案头余酒杯，偶然蹑履山僧来；自斟自醉当自去，礼岂设为我辈哉！昨夜懵腾意超忽，寐时得语醒时述：百年那得更百年，今日还须爱今日。纵能拂衣归故山，农耕社稷亦不闲；何如且会此中趣，别有生涯天地间。
梦中得语云百年那得更百年今日还须爱今日因戏成短歌
作者：王世贞
朝代：明

化人宫中百事无，道书一卷酒一壶。枝头黄鸟听作曲，西山白云看作图。朝爱朝暾上东岫，夕爱夕阳映东牖。任他故人不通谒，任它朝事不挂口。偶然案头馀酒杯，偶然蹑屩山僧来。自斟自醉当自去，礼岂能为我辈哉。昨夜懵腾意超忽，寱时得语醒时述。百年那得更百年，今日还须爱今日。纵能拂衣归故山，农耕社剧亦不闻。何如且会此中趣，别有生涯天地间。
梦中得语云百年那得更百年今日还须爱今日因戏成短歌
作者：王世贞
朝代：明
体裁：古风

化人宫中百事无，道书一卷酒一壶。枝头黄鸟听作曲，西山白云看作图。朝爱朝暾上东岫，夕爱夕阳映东牖。任他故人不通谒，任它朝事不挂口。偶然案头馀酒杯，偶然蹑屩山僧来。自斟自醉当自去，礼岂设为我辈哉。昨夜懵腾意超忽，寱时得语醒时述。百年那得更百年，今日还须爱今日。纵能拂衣归故山，农耕社剧亦不闻。何如且会此中趣，别有生涯天地间。
梦后席上口占
作者：王世贞
朝代：明

偶然梦作朝官好，醒后依然一道人。却忆景阳钟底梦，五湖佳处便垂纶。春来大作纵横梦，梦里头头记却无。犹胜日长无外事，时从故纸问葫芦。
梦后席上口占·其一
作者：王世贞
朝代：明

偶然梦作朝官好，醒后依然一道人。却忆景阳钟底梦，五湖佳处便垂纶。
梦后席上口占·其二
作者：王世贞
朝代：明

春来大作纵横梦，梦里头头记却无。犹胜日长无外事，时从故纸问葫芦。
梦后戏成·其一
作者：王世贞
朝代：明

习风消除未尽，梦里青衫一官。二十六年金紫，此梦已觉犹残。
梦后戏成·其二
作者：王世贞
朝代：明
体裁：六言诗

一生奔走红尘，有梦暂作闲人。今日身闲梦�，不知谁假谁真。
梦明卿弃官归醒而有寄
作者：王世贞
朝代：明

梦尔秋风出豫章，还如陶令赴柴桑。折腰手板青云外，回首巾车大道傍。自是江湖新气象，岂令辞赋独辉光。觉来孤枕山城里，愁望吴云万里翔。
梦游虞山拂水岩
作者：王世贞
朝代：明

虞山近乡国，今隔二千里。我攀元气蹑恍忽，一夜飞度大江水。大江云渺瀰，为我送置虞山侧。千林鸟啼尚不断，倏然已坐颠岩石。下有阴壑流潺湲，罡风倒吹飞满山。恍若神人散天花，喷流瑟瑟明秋霞。中间一道或如练，上注银河星斗斜。洪涛汹汹，溪谷谽谺。擘拆老桧，屈蟠龙蛇，鳞甲隐起纠纷拿。濛阴黯淡不辨色，西看茫茫大江碧。欲招李白天姥颠，跋浪鲸鱼竟难测。谁？清泉洗余耳，下视浊世俱浮蚁。长啸归来始自惊，犹疑几席岚烟起。往者王使君，邀余上客华阳巾。酒酣剑门峡，手弄兹山云。转头不见秋霏霏，但馀香雾沾人衣。昨来梦境更奇绝，试问庄生谁是非。
梦游虞山拂水岩
作者：王世贞
朝代：明
体裁：古风

虞山近乡国，今隔二千里。我攀元气蹑恍忽，一夜飞度大江水。大江云渺瀰，为我送置虞山侧。千林鸟啼尚不断，倏然已坐颠岩石。下有阴壑流潺湲，罡风倒吹飞满山。恍若神人散天花，喷流瑟瑟明秋霞。中间一道或如练，上注银河星斗斜。洪涛汹汹，溪谷谽谺。擘拆老桧，屈蟠龙蛇，鳞甲隐起纠纷拿。濛阴黯淡不辨色，西看茫茫大江碧。欲招李白天姥颠，跋浪鲸鱼竟难测。谁�清泉洗余耳，下视浊世俱浮蚁。长啸归来始自惊，犹疑几席岚烟起。往者王使君，邀余上客华阳巾。酒酣剑门峡，手弄兹山云。转头不见秋霏霏，但馀香雾沾人衣。昨来梦境更奇绝，试问庄生谁是非。
棘寺春集
作者：王世贞
朝代：明

肃肃廷尉署，蔼蔼滋春阳。薰风自东来，吹万悦群芳。幽花媚和色，绣柏辞玄霜。化永公府寂，政简初日长。振策从英乂，幸遘此高堂。雍容盛冠佩，朗郁森琳琅。情至分欲舒，道迩契自彰。暂言谢纷嚣，高揖称虞唐。白云流飞觯，回景就移床。檐际鸟上下，雍声效和鸣。佳辰岂不欣，无乃流太康。职思寅恭义，载申伐木章。
森桧堂歌
作者：王世贞
朝代：明

结茆近城市，不闻车马声。一登丘公堂，恍然遗世情。堂中何所见，金石一千卷。堂前何所植，老桧参天三百尺。根出太古垂青铜，霜皮剥凿金芙蓉。长空冥冥挂云雾，白日隐隐撑虬龙。秋阴障大暑，春色凌穷冬。秦皇若见之，泰山不得封。罗盖团晴怪枝偃，少室嵩坛道非远。树杪遥飞瑟瑟泉，望中高映层层巘。摩娑此桧公所栽，天与一气长崔嵬。人间但看长年岁，卑枝亦是清庙材。我闻阙里二千载，祝融横来复安在。虞山七星亦近古，何处老翁更作主。那得此桧还此堂，森然并矗公之乡。道傍过者诧相指，千林乔木摧昂藏。为公作歌重叹息，丈夫立身须正直。君不见丘家堂前一老桧，扶持尚有神明力。
楚人刘司封父母
作者：王世贞
朝代：明

即看贤子领公车，中垒传经定不如。莫怪红颜长自若，淮南旧有枕中书。司封封事九天开，云锦天书五色裁。自是仙郎亲捧致，不烦丹凤为衔来。几度玄都鬓未华，武陵春事近堪誇。移将度索山头种，来作桃源万树花。白鹿衔芝度彩云，巫山为鬓水为裙。何人得似刘纲妇，名姓双教玉帝闻。
楚人刘司封父母·其一
作者：王世贞
朝代：明

即看贤子领公车，中垒传经定不如。莫怪红颜长自若，淮南旧有枕中书。
楚人刘司封父母·其四
作者：王世贞
朝代：明

白鹿衔芝度彩云，巫山为鬓水为裙。何人得似刘纲妇，名姓双教玉帝闻。
楚人刘司封父母其三
作者：王世贞
朝代：明
体裁：七言绝句

几度玄都鬓未华，武陵春事近堪誇。移将度索山头种，来作桃源万树花。
楚人刘司封父母其二
作者：王世贞
朝代：明
体裁：七言绝句

司封封事九天开，云锦天书五色裁。自是仙郎亲捧致，不烦丹凤为衔来。
楚游歌赠顾季狂
作者：王世贞
朝代：明

季狂两脚健于鹘，踏遍中原头未雪。归来细君席尚冷，揖予又作青山别。人生好游可柰何，洞庭潇湘秋欲波。秋风萧萧楚游子，若为楚舞吾楚歌。峨舸大艑向荆州，铜鞮女儿踏不休。宜城酒满三百斛，烂醉来登黄鹤楼。君莫问鹦鹉洲，滔天白浪谁能识。君莫问太傅宅，过头青草无遗迹。武陵桃花纵自春，其人往往多沈沦。羊家开府汝府主，有足那令驱避秦。兰台大王风，倏忽无定向。巫峡神女云，却堕沧波上。唯有衡岳赤，帝主祝融峰，太岳黑，帝主真武宫。呼吸神爽与天通，頫视尘世如蠛蠓。季狂子，遨游二帝间，其乐不可言。手持绿玉杖，夜叩黄金门。称渴求沆瀣，跪翻洗头盆。顾扫石壁，淋漓墨汁。搏弄元化，真宰为泣。季狂子，闻汝昔时游武夷，青鞋皂帽浓髭眉。醉骂紫阳师，尽挥橐中赀。众谓鹤背公，或云狐父儿。季狂子，丈夫踪迹毋太奇，太奇往往来人疑。何如还家共父老，看放黄犊春郊耔。
楚臬陆子还吴
作者：王世贞
朝代：明

仲宣久厌楚，季鹰忽悲吴。挂冠北阙下，散发南山隅。笑谓武昌鱼，何似江东鲈。余岂尘世人，偶然废耕锄。八月凉风生，白云满江湖。但从最深处，觅有王生无。
楚行意颇不决聊成一章
作者：王世贞
朝代：明

邸吏空惊腰绶新，婆娑仍惜据梧身。文章殢我终投笔，岁月欺人转积薪。旧事懒听湘水曲，衰颜羞睹武陵春。何如且作祗园主，经卷茶铛次第陈。
楼道人一衲一笠一瓢遨游海岳而所携诗卷多名士如王格太仆吴国伦参政张位侍读同王稚登太学张凤翼先辈昆弟之作皆在焉仍虚首简以乞余题戏呈二绝归之
作者：王世贞
朝代：明

道人雅自毛仙伯，元白韩刘诗卷多。解道蕊珠宫里住，尽应翻作步虚歌。囊里牛腰诗卷粗，他年鹤背重还无。何如负局先生好，只挟真形五岳图。
楼道人一衲一笠一瓢遨游海岳而所携诗卷多名士如王格太仆吴国伦参政张位侍读同王稚登太学张凤翼先辈昆弟之作皆在焉仍虚首简以乞余题戏呈二绝归之·其一
作者：王世贞
朝代：明

道人雅自毛仙伯，元白韩刘诗卷多。解道蕊珠宫里住，尽应翻作步虚歌。
楼道人一衲一笠一瓢遨游海岳而所携诗卷多名士如王格太仆吴国伦参政张位侍读同王稚登太学张凤翼先辈昆弟之作皆在焉仍虚首简以乞余题戏呈二绝归之·其二
作者：王世贞
朝代：明

囊里牛腰诗卷粗，他年鹤背重还无。何如负局先生好，只挟真形五岳图。
榆岭傍峭壁际天中有悬泉如柱玉下汇巨涧
作者：王世贞
朝代：明

飞泉坼汉写崔嵬，倦马惊逢首重回。绝壁倒看银绠坠，高空横散玉绳来。关奇汗雪长凌夏，峡急崩云自起雷。一酌吾宁逃颍客，即看汝岂住山才。
榔梅岭
作者：王世贞
朝代：明

人言榔梅亭，真果已堪證。无奈老饕何，只爱苏家杏。
榜枻歌
作者：王世贞
朝代：明

张翠盖兮汎青翰，褕脩裾兮气芬芬其以兰。口欲吐兮中阏之，中心惭惶兮贪夺之。顾薇贱兮焉匹离，君心妍兮自色飞。
横塘春汎得馀字
作者：王世贞
朝代：明

杏脸犹含柳眼初，春江为带月为梳。青油荡水丝难挽，白苧和烟调未舒。妾住横塘那用问，君收隔垞欲何如。越来东去无多路，飘瞥风波恨有馀。
横江词四首
作者：王世贞
朝代：明

越女红妆隐画桡，惊波无际雪山摇。贪趋破镜西陵约，不怕风江八月潮。江上檀郎来往频，婆娑妙舞赛江神。来时风水随船尾，欲往惊涛好涉旬。锦缆罗帆翡翠舠，长年催趁午时潮。江头杨柳深相恨，折损春风几万条。青江一线日边开，万古东流去不回。闻道海波穿地底，可能还向碛西来。
横江词四首·其一
作者：王世贞
朝代：明

越女红妆隐画桡，惊波无际雪山摇。贪趋破镜西陵约，不怕风江八月潮。
横江词四首其三
作者：王世贞
朝代：明
体裁：七言绝句

锦缆罗帆翡翠舠，长年催趁午时潮。江头杨柳深相恨，折损春风几万条。
横江词四首其二
作者：王世贞
朝代：明
体裁：七言绝句

江上檀郎来往频，婆娑妙舞赛江神。来时风水随船尾，欲往惊涛好涉旬。
横江词四首其四
作者：王世贞
朝代：明
体裁：七言绝句

青江一线日边开，万古东流去不回。闻道海波穿地底，可能还向碛西来。
次严太保诗后送尤介夫入都
作者：王世贞
朝代：明

山人不爱青山住，乞得山中宰相诗。若遇郗家公子问，住山须待买山赀。
次仲蔚韵题扇赠沈生
作者：王世贞
朝代：明

石头城下草迷离，梦里分明玉树姿。纨扇已题桃叶句，白门空唱柳枝词。裁将尺鲤羞人问，锁就双蛾祇自知。腰带休文浑欲减，可无单舫慰相思。
次俞仲蔚题赵吴兴画陶元亮归去来辞
作者：王世贞
朝代：明

陶令罢彭泽，正及黄花开。有酒不辞浊，长歌归去来。千载义熙波，谁能溯其洄。学士返吴天，椎发白毰毸。回首感宗周，掷国一婴孩。篮舆蹇柴桑，紫骝捷蓬莱。时睽迹更殊，畴能不见猜。惜哉丹青美，托尚隔云埃。
次陆太宰全卿题戴文进画卷七首 其一 浣溪春行
作者：王世贞
朝代：明

朝出锦官城，暮投浣花渡。步步花媚人，那能舍花去。但使有酒沽，不妨花下住。
次陆太宰全卿题戴文进画卷七首 其七 东篱秋晚
作者：王世贞
朝代：明

英英篱边菊，不与青阳遇。芳意终有合，宁为叹迟暮。百卉各竞时，葳蕤今何处。
次陆太宰全卿题戴文进画卷七首 其三 竹湾夜泊
作者：王世贞
朝代：明

维梢傍村坞，黯黯天地绿。忽有渔歌来，悠然逗深竹。不知月出否，稍见玲珑玉。
次陆太宰全卿题戴文进画卷七首 其二 卧听松泉
作者：王世贞
朝代：明

谡谡松际风，泠泠涧底泉。宫商偶时合，来搅幽人眠。恍然梦中境，洞庭奏钧天。
次陆太宰全卿题戴文进画卷七首 其五 凭阑待月
作者：王世贞
朝代：明

十五团团月，当已离海岛。立残双莲瓣，夜色犹未好。非关月出晚，应是侬来早。
次陆太宰全卿题戴文进画卷七首 其六 西湖雨霁
作者：王世贞
朝代：明

似传西湖霁，西子初赐沐。宛尔碧髻鸦，娟然青曼睩。欲住听晓莺，吴王忌人宿。
次陆太宰全卿题戴文进画卷七首 其四 雷峰夕照
作者：王世贞
朝代：明

西风不酿雨，东雷空自疾。莲女叶盖头，相将委花出。但采了不妨，请看塔尖日。
次陆太宰全卿题戴文进画卷七首·浣溪春行
作者：王世贞
朝代：明

朝出锦官城，暮投浣花渡。步步花媚人，那能舍花去。但使有酒沽，不妨花下住。谡谡松际风，泠泠涧底泉。宫商偶时合，来搅幽人眠。恍然梦中境，洞庭奏钧天。维梢傍村坞，黯黯天地绿。忽有渔歌来，悠然逗深竹。不知月出否，稍见玲珑玉。西风不酿雨，东雷空自疾。莲女叶盖头，相将委花出。但采了不妨，请看塔尖日。十五团团月，当已离海岛。立残双莲瓣，夜色犹未好。非关月出晚，应是侬来早。似传西湖霁，西子初赐沐。宛尔碧髻鸦，娟然青曼睩。欲住听晓莺，吴王忌人宿。英英篱边菊，不与青阳遇。芳意终有合，宁为叹迟暮。百卉各竞时，葳蕤今何处。
欢闻变歌
作者：王世贞
朝代：明

不知欢心变，约侬月出时。欢自知月晚，要接侬家鸡。耶婆不肯睡，呼侬到五更。欢如树头鹘，侬似韝中鹰。小妹笑大姊，结欢莫作侬。东垞鸳鸯桥，不见双飞虹。
欢闻变歌·其一
作者：王世贞
朝代：明

不知欢心变，约侬月出时。欢自知月晚，要接侬家鸡。
欢闻变歌·其三
作者：王世贞
朝代：明

小妹笑大姊，结欢莫作侬。东垞鸳鸯桥，不见双飞虹。
欢闻变歌其二
作者：王世贞
朝代：明
体裁：乐府曲辞

耶婆不肯睡，呼侬到五更。欢如树头鹘，侬似韝中鹰。
欢闻歌
作者：王世贞
朝代：明

感欢千金赠，亦拟报千金。数尽人间物，无如侬寸心。
欧桢伯奔丧见访有赠
作者：王世贞
朝代：明

荒庐寂寂掩松萝，客有冲炎布帽过。遮莫羊城君到后，约量鲛渚泪谁多。征途一溢怜饘粥，受简诸生避蓼莪。莫叹广文官亦罢，此星元自傍渔蓑。
欧桢伯工部转正郎寄之
作者：王世贞
朝代：明

坐啸玄熊署，行吟朱雀桁。诗仍小工部，官是正曹郎。六代心逾远，三山鬓共苍。故园黎老在，单艇钓沧浪。一枝真郤桂，五岭复佗珠。水部官仍好，风流代不孤。锦囊行处有，彩笔梦宁无。从此钟山色，俱应属大夫。
欧桢伯工部转正郎寄之·其一
作者：王世贞
朝代：明

坐啸玄熊署，行吟朱雀桁。诗仍小工部，官是正曹郎。六代心逾远，三山鬓共苍。故园黎老在，单艇钓沧浪。
欧桢伯工部转正郎寄之·其二
作者：王世贞
朝代：明

一枝真郤桂，五岭复佗珠。水部官仍好，风流代不孤。锦囊行处有，彩笔梦宁无。从此钟山色，俱应属大夫。
欧祯伯自岭南寄书经岁始达时已谒公车矣
作者：王世贞
朝代：明

吴江船送孝廉回，屈指三看动琯灰。海内几人同调在，天南万里尺书来。心随合浦能飞叶，句似罗浮寄远梅。见说公车新待诏，不知东阁为谁开。
歌行长短三首赠梁公实谢病归
作者：王世贞
朝代：明

公实汝胡遽为别，郊原黯淡无颜色。未论咫尺即万里，鸿飞冥森塞云侧。南看舟楫北冠盖，落日滔滔岂终极。乾坤去住亦何限，丈夫岂尽关胸臆。迩者吾醉长安陌，忽醒双眼文章伯。雄心颇折历下生，侠志兼许淮南客。徐卿慷慨见同调，每语富贵真堪掷。酒酣吾歌独能楚，掀髯一笑秋天白。亡何汝称抱奇疾，踯躅下羡夷门卒。裁成芰衣仅掩胫，欲向空山采芝术。呜呼日月知汝留不得，缩地回颜竟何术。千年好振在吾党，万事可足婴公实。南海明珠久寥寂，贡来光彩倾都国。汉宫照乘岂不赏，汝抱欲重江湖色。江湖秋寒毒龙卧，至宝乃得还其故。冥冥青天走日月，淼淼巨窟生烟雾。长安邸中按剑谁，龟兹贾人泣相慕。汝谋结室罗浮顶，下饮仙人葛洪井。桂树宛宛山日深，松花濛濛白云冷。我亦仅买蜻蜓舟，归与少年为薄游。采莲一曲杳然去，得醉即卧清溪头。
歌行长短三首赠梁公实谢病归·其一
作者：王世贞
朝代：明

公实汝胡遽为别，郊原黯淡无颜色。未论咫尺即万里，鸿飞冥森塞云侧。南看舟楫北冠盖，落日滔滔岂终极。乾坤去住亦何限，丈夫岂尽关胸臆。迩者吾醉长安陌，忽醒双眼文章伯。雄心颇折历下生，侠志兼许淮南客。徐卿慷慨见同调，每语富贵真堪掷。酒酣吾歌独能楚，掀髯一笑秋天白。亡何汝称抱奇疾，踯躅下羡夷门卒。裁成芰衣仅掩胫，欲向空山采芝术。呜呼日月知汝留不得，缩地回颜竟何术。千年好振在吾党，万事可足婴公实。
歌行长短三首赠梁公实谢病归其三
作者：王世贞
朝代：明
体裁：古风

汝谋结室罗浮顶，下饮仙人葛洪井。桂树宛宛山日深，松花濛濛白云冷。我亦仅买蜻蜓舟，归与少年为薄游。采莲一曲杳然去，得醉即卧清溪头。
歌行长短三首赠梁公实谢病归其二
作者：王世贞
朝代：明
体裁：古风

南海明珠久寥寂，贡来光彩倾都国。汉宫照乘岂不赏，汝抱欲重江湖色。江湖秋寒毒龙卧，至宝乃得还其故。冥冥青天走日月，淼淼巨窟生烟雾。长安邸中按剑谁，龟兹贾人泣相慕。
歌行长短句题橘轩卷后
作者：王世贞
朝代：明

昔有苏耽君，丹成不肯去。乞取巴中老龙唾馀核，化作江陵紫霞树。凿井苏君陂，下通长桑所食之上池。一杯复一叶，千人万人却杖归。其后八百年，陆翁手种树，乃是翁家郁林太守之所怀。聊采仙君名，用以颜其斋。翩然渡淮水，不忧此树化为枳。卖药长安中，携壶汝南市。交州薏苡让功力，魏苑葡萄失颜色。丹苞琼瓤崖蜜寒，坐令消渴蠲文园。何以报汝披琅玕，云舒锦粲龙虬蟠。更后百馀年，有孙髯参公。笑谓王子，腐史何庸。木奴千头，以当素封。宁如宝此卷，洞庭秋霜箧笥中。
歌赠大宗伯袁公抑之七十
作者：王世贞
朝代：明

尚书自起东山卧，三月三台衮衣过。冶城独湛冰壶色，大桁不受风尘涴。烟花二月明堂深，是时君王在左个。未悬大夫东郡车，且隐常伯南宫坐。忆昔金闺并通籍，汝鸣朝阳谁敢和。龙颜乍为尺疏回，鼠胆惊从一时破。青衫举国望风彩，绛帐诸生承咳唾。不斋偶成大常醉，没齿已分首阳饿。相君耽耽日虎视，安能使汝终轗轲。天上征书凡几下，眼前遗直唯一个。岂惟公望重耆硕，予亦婆娑成老大。鹏扶鴳息夸各适，蝇利蜗名爱偏挫。二十四考今甫始，万八千岁谁独柰。投分窃比松柏坚，有诗肯随燕雀贺。异时真有抑之篇，为箴百岁武公惰。
歌赠张季子
作者：王世贞
朝代：明

吴姬奏丝赵姬竹，我道新声不如肉。荆山一片秋月圆，琢作张卿口中曲。黄钟入调妖红肥，玄霜变羽万绿稀。天云黯冉凝不动，窈窕梁尘俱倒飞。筠纤小按红牙句，双耳流来向心住。宛转那禁里人哭，分明可怕周郎顾。忆初相逢俱少年，狂呼醉舞春风颠。南冠久困燕市筑，布帽却废嵇生弦。此夜闻音独悲咽，遮莫天明鬓堪雪。空劳僧起壮士歌，延伯雄心为谁发。歌曲转高听转难，黄金无情白玉寒。君不见胡笳与羌管，至今儿女竞长安。
歌赠李生还四明
作者：王世贞
朝代：明

四明少年慕狂客，相逢便据侯嬴席。手持俞生尺一书，顾盼自许文章伯。公车再上不得收，钱唐水冷芙蓉愁。为言生世无所愿，但愿一识王青州。青州濩落已如此，金鱼顿掷归田里。万事唯存物外身，空名枉挂人间齿。与君轰饮一月馀，醉看东海云霞舒。高歌未折儿党项，谑浪翻遭时辈疏。囊中有书须好恋，功名翻覆如惊电。归路毋轻白日驹，何人预晓青云面。君不见苧罗女，红颜坐夺吴宫花。伊昔吴王未相顾，日日江头自浣纱。
歌赠程孟孺
作者：王世贞
朝代：明

程郎少年雅好奇，万事不得胜临池。指端虹霓出钟鼎，眼底屃赑腾虬螭。有时屈笔作小隶，荐季直表麻姑祠。东游吴会访八法，祝文逝矣不可追。担夫争道大娘舞，屋雨痕漏夏云垂。此曹端岂为书出，一触万解吾真师。小舒大密有奇际，内擪外拓无专规。老夫强作解事语，腕中有鬼奚以为。程郎书成复自疑，世途往往轻毛锥。纵然投笔要尔去，倘写百尺燕然碑。
歌赠穆员外
作者：王世贞
朝代：明

穆生不惜王家醴，却惜申公困胥靡。自言一寸已许人，六尺何妨为人死。白昼阊阖风雷寒，解衣为掩血肉残。即卖修行里中第，还悬神武门头冠。手挽柴车出西郭，朝煮餔糜夕汤药。已拚同日效左儒，差比空山胜羊角。浊漳河边逢石郎，哽咽为我谈行藏。此身系穆不系石，欲报沧海恩难量。君不读西京游侠篇，东京党锢传，若曹名使那足羡。男子酬心不为君，北风立洗青天面。
歌赠邢先辈
作者：王世贞
朝代：明

邢郎眼如紫石棱，自云昔者师神僧。胡床踞坐铁如意，一一空青指玉绳。紫微坐中金不收，荧惑莽动心为愁。天公瞆瞆双眼合，天上星辰俱倒流。安得叱长虹，化银桥与君上。？取璚波灌白榆，业风千岁无排荡。归来北斗挹神浆，更有匏瓜可摘尝。莫槌河鼓惊阊阖，只向机头请七襄。
歌赠邢先辈
作者：王世贞
朝代：明
体裁：古风

邢郎眼如紫石棱，自云昔者师神僧。胡床踞坐铁如意，一一空青指玉绳。紫微坐中金不收，荧惑莽动心为愁。天公瞆瞆双眼合，天上星辰俱倒流。安得叱长虹，化银桥与君上。�取璚波灌白榆，业风千岁无排荡。归来北斗挹神浆，更有匏瓜可摘尝。莫槌河鼓惊阊阖，只向机头请七襄。
歌送董佥事之大同
作者：王世贞
朝代：明

盘雕锦袍铁䯀骢，绣旗双飐桃花红。董家南塘聊一出，万舸不敢乘春风。健儿百战髓力尽，天子高卧咸阳宫。抚髀之对何匆匆，谁夺我公向云中。南粤王头阙下矣，六裸北首穹庐空。代人巷贺吴人哭，安得分身来救侬。剑歌大白须满饮，天下健者唯董公，呜呼天下健者唯董公。
歘火岩
作者：王世贞
朝代：明

五十馀年清净，一念歘火缠纠。却似班生投笔，虎头燕颔封侯。
止酒
作者：王世贞
朝代：明

物色何麇至，穷愁忽猬兴。此生甘磊磈，吾党让凭陵。天地骄相束，风云黯自仍。降心堪入社，绝口羡如渑。岂不卑醒态，其如惜病何。衰颜渔父对，白眼酒人过。世事穷堪老，诗篇倚更多。春来空烂漫，吾计独蹉跎。
止酒·其一
作者：王世贞
朝代：明

物色何麇至，穷愁忽猬兴。此生甘磊磈，吾党让凭陵。天地骄相束，风云黯自仍。降心堪入社，绝口羡如渑。
止酒·其二
作者：王世贞
朝代：明

岂不卑醒态，其如惜病何。衰颜渔父对，白眼酒人过。世事穷堪老，诗篇倚更多。春来空烂漫，吾计独蹉跎。
正德宫词二十首
作者：王世贞
朝代：明

十年彤管侍先皇，太液甘泉蔓草荒。七叶神孙今好武，苑西新辟斗鸡场。蜀马分弸对打毬，纤腰帖地涴青油。金牌银盌从渠爱，谁敢争先第一筹。仙《韶》别院奏新声，不按唐山曲里名。青鹞白翎俱入破，十三弦底似雷鸣。金鳌桥畔柳丝长，舴艋舱头有柘黄。六院少儿初病酒，御前亲自过鱼汤。兔首熊蹯载后车，长杨辇道不须除。敕教颁给言官了，玉几知无谏猎书。窄衫盘凤称身裁，玉靶雕弓月样开。红粉别依回鹘队，君王亲自虎城来。急敕甘泉暂解围，期门百骑少光辉。中官昨夜闻歌管，知道初从长信归。玉水垂杨面面栽，豹房官邸接天开。行人莫爱缠头锦，万乘亲歌压酒杯。夜半毬灯出未央，俄传鞞铎向平阳。六宫处处秋如水，不独长门玉漏长。绨案东头有皂囊，不知畴日进封章。付教河下金珰手，莫遣君王甲夜忙。淡黄初缬草屠苏，侧坐萧家老秃驹。薄暮西风吹袂起，小龙团底露真珠。西师入座讲莲经，敕许娙娥取次听。缨络宝珠从密施，莫留馀障在宫庭。平明东阁下恩纶，兽铠鸾翿色色新。大内别开元帅府，传声侍女莫称臣。上阳宫里进葡萄，争道沾恩色自骄。小合黄封双御押，大官将赐霍嫖姚。六军容卫自星罗，熊馆鹰房处处过。此日灵台颛候望，不知龙虎气谁多。帐殿春眠日色饶，掖垣簪珥自群僚。中官又启排当就，亭午传宣且放朝。纯银八宝白如霜，金豆离离出尚方。撒放御阶凭拾取，内人男子拜君王。百子池头九子祠，太皇恩许进香时。深宫岂少宜男草，何地曾沾雨露私。传呼京兆进春牛，百戏鱼龙曼衍游。杂遝香车看不见，好登辽后洗妆楼。敕扫椒风第二房，俱传倩女出平康。天宫欲晓人间事，约伴相过话夕阳。
正德宫词二十首·其一
作者：王世贞
朝代：明

十年彤管侍先皇，太液甘泉蔓草荒。七叶神孙今好武，苑西新辟斗鸡场。
正德宫词二十首·其二
作者：王世贞
朝代：明

蜀马分弸对打毬，纤腰帖地涴青油。金牌银盌从渠爱，谁敢争先第一筹。
正德宫词二十首其七
作者：王世贞
朝代：明
体裁：七言绝句

急敕甘泉暂解围，期门百骑少光辉。中官昨夜闻歌管，知道初从长信归。
正德宫词二十首其三
作者：王世贞
朝代：明
体裁：七言绝句

仙《韶》别院奏新声，不按唐山曲里名。青鹞白翎俱入破，十三弦底似雷鸣。
正德宫词二十首其九
作者：王世贞
朝代：明
体裁：七言绝句

夜半毬灯出未央，俄传鞞铎向平阳。六宫处处秋如水，不独长门玉漏长。
正德宫词二十首其二
作者：王世贞
朝代：明
体裁：七言绝句

蜀马分弸对打毬，纤腰帖地涴青油。金牌银碗从渠爱，谁敢争先第一筹。
正德宫词二十首其二十
作者：王世贞
朝代：明
体裁：七言绝句

敕扫椒风第二房，俱传倩女出平康。天宫欲晓人间事，约伴相过话夕阳。
正德宫词二十首其五
作者：王世贞
朝代：明
体裁：七言绝句

兔首熊蹯载后车，长杨辇道不须除。敕教颁给言官了，玉几知无谏猎书。
正德宫词二十首其八
作者：王世贞
朝代：明
体裁：七言绝句

玉水垂杨面面栽，豹房官邸接天开。行人莫爱缠头锦，万乘亲歌压酒杯。
正德宫词二十首其六
作者：王世贞
朝代：明
体裁：七言绝句

窄衫盘凤称身裁，玉靶雕弓月样开。红粉别依回鹘队，君王亲自虎城来。
正德宫词二十首其十
作者：王世贞
朝代：明
体裁：七言绝句

绨案东头有皂囊，不知畴日进封章。付教河下金珰手，莫遣君王甲夜忙。
正德宫词二十首其十一
作者：王世贞
朝代：明
体裁：七言绝句

淡黄初缬草屠苏，侧坐萧家老秃驹。薄暮西风吹袂起，小龙团底露真珠。
正德宫词二十首其十七
作者：王世贞
朝代：明
体裁：七言绝句

纯银八宝白如霜，金豆离离出尚方。撒放御阶凭拾取，内人男子拜君王。
正德宫词二十首其十三
作者：王世贞
朝代：明
体裁：七言绝句

平明东阁下恩纶，兽铠鸾翿色色新。大内别开元帅府，传声侍女莫称臣。
正德宫词二十首其十九
作者：王世贞
朝代：明
体裁：七言绝句

传呼京兆进春牛，百戏鱼龙曼衍游。杂遝香车看不见，好登辽后洗妆楼。
正德宫词二十首其十二
作者：王世贞
朝代：明
体裁：七言绝句

西师入座讲莲经，敕许娙娥取次听。缨络宝珠从密施，莫留馀障在宫庭。
正德宫词二十首其十五
作者：王世贞
朝代：明
体裁：七言绝句

六军容卫自星罗，熊馆鹰房处处过。此日灵台颛候望，不知龙虎气谁多。
正德宫词二十首其十八
作者：王世贞
朝代：明
体裁：七言绝句

百子池头九子祠，太皇恩许进香时。深宫岂少宜男草，何地曾沾雨露私。
正德宫词二十首其十六
作者：王世贞
朝代：明
体裁：七言绝句

帐殿春眠日色饶，掖垣簪珥自群僚。中官又启排当就，亭午传宣且放朝。
正德宫词二十首其十四
作者：王世贞
朝代：明
体裁：七言绝句

上阳宫里进葡萄，争道沾恩色自骄。小合黄封双御押，大官将赐霍嫖姚。
正德宫词二十首其四
作者：王世贞
朝代：明
体裁：七言绝句

金鳌桥畔柳丝长，舴艋舱头有柘黄。六院少儿初病酒，御前亲自过鱼汤。
正德宫词八首
作者：王世贞
朝代：明

仙《韶》别院奏新声，不按唐山曲里名。青鹞白翎俱入破，十三弦底似雷鸣。¤
正月八日即事
作者：王世贞
朝代：明

谷日距元日，风雨正迷离。日色何曾见，天心未可窥。骨销朋党论，心折夏侯辞。早晚林深处，咿咿有子规。
正月八日城西访徐尚宝出使还
作者：王世贞
朝代：明

遇尔城西陌，初停四牡驰。乍晴为谷日，今雨正瓜时。暝色过谈易，春泥策蹇迟。畏闻乡井事，群盗乱如丝。
正月六日送舍弟河口即事偶成
作者：王世贞
朝代：明

青丝忽散木兰舟，迭鼓扬舲可自由。欲试离心无处觅，一湾新月乍当头。三千里外是西秦，五步东头故里闉。谁信一杯分手后，便为函谷听鸡人。过船仍戴紫阳巾，鼓吹旌旗闹杀人。了得去留无碍意，不论居士宰官身。道人巾裹比丘衣，炊黍烹葵尽解肥。无石可留初起牧，有乘专待世亲归。经年不踏水西门，也似城居也似村。拂面东风犹未识，偶然微绿现篱根。翻因爱弟有离筵，群从儿孙满目前。总是现来阿閦国，一灯还傍佛龛悬。
正月六日送舍弟河口即事偶成·其一
作者：王世贞
朝代：明

青丝忽散木兰舟，迭鼓扬舲可自由。欲试离心无处觅，一湾新月乍当头。
正月六日送舍弟河口即事偶成·其三
作者：王世贞
朝代：明

过船仍戴紫阳巾，鼓吹旌旗闹杀人。了得去留无碍意，不论居士宰官身。
正月六日送舍弟河口即事偶成·其二
作者：王世贞
朝代：明

三千里外是西秦，五步东头故里闉。谁信一杯分手后，便为函谷听鸡人。
正月六日送舍弟河口即事偶成·其五
作者：王世贞
朝代：明

经年不踏水西门，也似城居也似村。拂面东风犹未识，偶然微绿现篱根。
正月六日送舍弟河口即事偶成·其六
作者：王世贞
朝代：明

翻因爱弟有离筵，群从儿孙满目前。总是现来阿閦国，一灯还傍佛龛悬。
正月六日送舍弟河口即事偶成·其四
作者：王世贞
朝代：明

道人巾裹比丘衣，炊黍烹葵尽解肥。无石可留初起牧，有乘专待世亲归。
正月六日雨阻江上因记昨岁同于鳞诸君访茂秦于华严庵分韵赋诗一时之盛怅焉有怀爰赋十韵
作者：王世贞
朝代：明

昨岁还兹日，相携出建章。去乘支遁马，来借远公房。所遇皆同志，焉知在异乡。天花沾草木，佛日转冰霜。诗辨三乘体，经翻四大藏。降心皈鹿女，说法礼狮王。有会因能就，言离业转长。弥天今落落，大地各茫茫。雨雪逢南土，风烟阻上方。未须论幻迹，吾道本何常。
正月十六日于鳞会于齐河挟一生为姑布术者
作者：王世贞
朝代：明

天涯得代非为远，元夕初过尚勒春。小酌可成烧尾宴，壮心俱付耗磨辰。原无蔡泽轻肥想，自喜桓伦历落人。不是誇君轻去就，五湖生事未全贫。
正月十四日夜同茂秦于鳞子与子相集灵济宫公实馆分韵得灯微二字
作者：王世贞
朝代：明

欲暝天全白，将规月渐升。龙衔员峤烛，星灿紫微灯。绮色深三殿，钟声散五陵。醉须携兴住，春事日相仍。夜色瑶宫映，华灯玉树依。参差见花发，历乱觉星微。禁籞通沉火，仙音度羽衣。还看醉来夕，缇骑禁全稀。
正月十四日夜同茂秦于鳞子与子相集灵济宫公实馆分韵得灯微二字·其一
作者：王世贞
朝代：明

欲暝天全白，将规月渐升。龙衔员峤烛，星灿紫微灯。绮色深三殿，钟声散五陵。醉须携兴住，春事日相仍。
正月十四日夜同茂秦于鳞子与子相集灵济宫公实馆分韵得灯微二字·其二
作者：王世贞
朝代：明

夜色瑶宫映，华灯玉树依。参差见花发，历乱觉星微。禁籞通沉火，仙音度羽衣。还看醉来夕，缇骑禁全稀。
此翁篇再赠陆丈
作者：王世贞
朝代：明

此翁杯勺不近口，种得秫田都酿酒。此翁杜门时避席，每留王生竟日夕。咄嗟水陆俄满筵，罢饮萧条仍立壁。自矜画理妙通神，肯挂侯门壁上尘。青山到处身为主，黄菊开时家不贫。王生夙缘真自好，携翁画归还醉饱。为问支硎地有无，买田筑室将从老。
步出夏门行四首 其一 观沧海
作者：王世贞
朝代：明

六神诸山，沦涟大壑。北风勃来，簸荡不息。帝命巨鳌，更负危揭。冠簪东出，以为碣石。烛龙双眸，以为日月。下苞苍苍，浩荡靡极。幸甚至哉，歌以咏志。
步出夏门行四首 其三 土不同
作者：王世贞
朝代：明

西游秦中，板屋以处。东折宋鲁，逢掖章甫。断发文身，以凌句吴。燕赵慷慨，弹铗歌呼。八方异施，等若五时。义问休畅，所底如归。幸甚至哉，歌以咏志。
步出夏门行四首 其二 十月
作者：王世贞
朝代：明

孟冬十月，王师振旅。旌旗扬天，鞞铎万舞。橐驼騊駼，不知纪数。犀毗黄金，跪而衔组。归马华山，放牛桃林。大酺三日，黔首欢霪。幸甚至哉，歌以咏志。
步出夏门行四首 其四 龟虽寿
作者：王世贞
朝代：明

神龟支床，生理中绝。不如刳肠，逝而见筴。干霄之材，谥曰柽榉。风雨飘飖，狐鸟托处。纵生而雄，厥名丈夫。安能百年，与饮食俱。幸甚至哉，歌以咏志。
步出夏门行四首·观沧海
作者：王世贞
朝代：明

六神诸山，沦涟大壑。北风勃来，簸荡不息。帝命巨鳌，更负危揭。冠簪东出，以为碣石。烛龙双眸，以为日月。下苞苍苍，浩荡靡极。幸甚至哉，歌以咏志。孟冬十月，王师振旅。旌旗扬天，鞞铎万舞。橐驼騊駼，不知纪数。犀毗黄金，跪而衔组。归马华山，放牛桃林。大酺三日，黔首欢霪。幸甚至哉，歌以咏志。西游秦中，板屋以处。东折宋鲁，逢掖章甫。断发文身，以凌句吴。燕赵慷慨，弹铗歌呼。八方异施，等若五时。义问休畅，所底如归。幸甚至哉，歌以咏志。神龟支床，生理中绝。不如刳肠，逝而见筴。干霄之材，谥曰柽榉。风雨飘飖，狐鸟托处。纵生而雄，厥名丈夫。安能百年，与饮食俱。幸甚至哉，歌以咏志。
步魏公西园小酌时公已捐馆矣
作者：王世贞
朝代：明

魏国层台插绛霄，西园飞盖引和飙。披崖竞缀黄金粟，傍水争抽白玉条。春至管弦先鸟咔，秋归红粉后花凋。唯余一掬羊昙泪，并入风光赋大招。
武定侯故邸竹园
作者：王世贞
朝代：明

碧阴如带拥琅玕，阁静潭澄五月寒。淇澳雨余添峭茜，夹池云起助团栾。前朝金穴恩犹在，贵主妆楼迹已残。见说侯家千亩赋，可因邮使报平安。
武当五龙歌
作者：王世贞
朝代：明

昔时五龙化五公，口授睡法希夷翁。恬然一境天地外，晋汉周宋皆为空。君不见南阳卧龙卧隆中，鱼水万古君臣同。定军山头葬龙蜕，赤帝烬息龙何功。呜呼五龙之睡睡亦浓，左耳忽割不可踪。龙潜龙跃各有会，即使终卧谁知龙。
武当歌
作者：王世贞
朝代：明

黑帝不卧玄冥宫，再佐真人燕蓟中。乾坤道尽出壬午，日月重朗开屯蒙。人间大小七十战，一胜业已归神功。久从北极受尊号，却向西方称寓公。武当万古郁未吐，得吐居然压华嵩。是时岂独疲荆襄，雍豫梁益皆为忙。少府如流下白撰，蜀江截云排豫章。太和绝顶化城似，玉虚彷佛秦阿房。南岩宏奇紫霞丽，甘泉九成差可当。十年二百万人力，一一舍置空山傍。呜呼英雄御世故多术，卜鬼探符皆恍忽。不闻成祖帝王须，曾借玄天师相发。汉武空邀王母过，高真不显宋宣和。功名虽盛毋乃晚，混沌时来当柰何。
武当道上所见戏成短歌
作者：王世贞
朝代：明

南阳少妇道人装，皂纱蒙紒白帢方。口诵弥陀数声佛，手赍玄帝一瓣香。有女求如南海相，生儿早作绣衣郎。堆箱越织重重锦，拄栋吴粳粒粒霜。孔雀缠枝双到老，芝兰长砌玉成行。是时玄帝征魔返，十万黑帜摩空翔。覆额难晞九阳发，徒跣长瘃修罗霜。人间福地有如此，明日幡然辞上苍。即劝弥陀亦还俗，毋烦接引向西方。
武昌刘长卿先生见访与谈啖河鲀鲙残作
作者：王世贞
朝代：明

问余何事忽轩渠，乐府刘生意气余。垂老数行游侠传，居平一纸绝交书。时清不救鮿生窘，事往那论剑术疏。偶为海王输俊味，对君犹忆武昌鱼。
武昌奉别省中诸公
作者：王世贞
朝代：明

差池霜色鬓毛侵，三月移藩已滞淫。惜别故人分手泪，思归傲吏折腰心。赪鱼下水犹堪溯，黄鹤摩天不易寻。回首莫论萍梗事，古来天地有浮沉。
武林遇李太仆归省有赠
作者：王世贞
朝代：明

车从都何甚，风尘意不关。文宁狗监贵，官是马曹閒。薄有莼鲈兴，那因桂玉还。青门四明客，早晚向仙班。閒客平津邸，仍游七子场。歌成迁幸舍，赋上谢赀郎。天自游燕近，山从入剡长。云霞护青雀，送汝过钱唐。
武林遇李太仆归省有赠·其一
作者：王世贞
朝代：明

车从都何甚，风尘意不关。文宁狗监贵，官是马曹閒。薄有莼鲈兴，那因桂玉还。青门四明客，早晚向仙班。
武林遇李太仆归省有赠·其二
作者：王世贞
朝代：明

閒客平津邸，仍游七子场。歌成迁幸舍，赋上谢赀郎。天自游燕近，山从入剡长。云霞护青雀，送汝过钱唐。
残形操
作者：王世贞
朝代：明

有梦维狸兮，而残其形。吉兮胡祥灾兮，而使我怦营。临深渊兮履薄冰，奉先人遗兮敢隳成。
殷司马平广西寇歌
作者：王世贞
朝代：明

殷公文武邦之桢，不学渊源空有名。一岁再迁中执法，兼提六管岭南兵。如云鹅鹳排千舰，五色神羊映百城。征南将军不穿札，渡泸相公单白帢。军声雷动细柳营，杀气霜凋大藤峡。任是蛮烟开羽扇，还留汉雨浇金甲。狼兵锦韝绣蝥弧，夺得生徭换酒沽。早知不杀称神武，悔自跳踉作后夫。处处春田催布谷，朝朝列肆唤提壶。千秋获嘉县重睹，伏波不得骄铜柱。漓水滩和铙吹声，郁林花满旌旗路。遥望苍梧云正苍，是公功成勒铭处。
殷子以七言长韵见投聊抒鄙怀奉答凡二十韵
作者：王世贞
朝代：明

忆昔翩翩邺下游，当时七子许应刘。狂来走马倾三市，醉里停鞭傲五侯。薄宦浮云工变异，新诗真宰泣雕锼。玉摧宁望全于瓦，弦直元输曲似钩。摇首中原无剑客，戢身沧海有渔舟。怀将池草难成梦，种就堂萱不改忧。解艾未须援塞马，诛茅翻拟愧巢鸠。行藏懒就先生卜，姓字甘从醉尉留。颇为酒饶祛物态，岂缘书就减穷愁。长林草坐呦呦鹿，急浦萍眠汎汎鸥。盛世老农兼老圃，残年寻壑复寻丘。纵怜折节因家难，实恐偷生重士羞。此日深源多慷慨，何人方朔并沈浮。春回白雪三湘色，天坼黄河万里流。意气百年誇燕颔，功名十上敝貂裘。哀梨我解毋蒸食，和璧君堪再暗投。吹出埙篪殊更苦，操成山水若为酬。连城价溢秦王殿，大国香从楚客洲。寥廓雕盘争健翼，康庄骥逸骋华辀。衡门久自疏车骑，蒯铗今真犯斗牛。去尔只身终五岳，微吾片语失千秋。
殷无美下第
作者：王世贞
朝代：明

一赋河东若有神，忽惊风雨失龙鳞。暂收三寸囊中颖，仍作诸侯幕里宾。掩镜清霜俱是恨，拂弦流水为谁新。长干夹道青楼眼，愁绝烟花梦后身。
殷无美与沈君典状元有南宫之好今将访君典于宣城赋此送之并简沈
作者：王世贞
朝代：明

当时蹀？竞空群，头腹俱龙尚未分。器业三吴殷往嗣，人伦一代沈休文。西山雾隐仍如昨，南史风棱始独闻。此去采芳携手处，谁能不妒敬亭云。
殷无美与沈君典状元有南宫之好今将访君典于宣城赋此送之并简沈
作者：王世贞
朝代：明
体裁：七言律诗

当时蹀�竞空群，头腹俱龙尚未分。器业三吴殷往嗣，人伦一代沈休文。西山雾隐仍如昨，南史风棱始独闻。此去采芳携手处，谁能不妒敬亭云。
殷无美余故人也东归之后贽而强纳拜焉辄成以赠
作者：王世贞
朝代：明

一归初就已忘言，三径虽荒好避喧。罗雀汝宁廷尉客，登龙吾未李膺门。云披胜览堪双出，海踏狂探试共论。若语抗颜专席事，至今犹愧古人尊。